Bajden vraća SAD u Pariski sporazum o klimi, Svetsku zdravstvenu organizaciju... | EurActiv Serbia\nNekoliko sati pošto je 20. januara stupio na dužnost polaganjem zakletve na svečanosti inauguracije ispred Kongresa SAD u Vašingtonu, Bajden je u Ovalnom kabinetu Bele kuće potpisao niz ukaza sa namerom da odmah poništi više važnih odluka svog prethodnika Donalda Trampa.\nBajdenov glavni savetnik za zdravstvena pitanja Entoni Fauči već je zvaničnicima SZO preneo podršku SAD. On putem video-linka članovima izvršnog odbora STO poručio da će im se SAD pridružiti u naporima da zemljama širom sveta, bilo da je reč o siromašnim ili bogatim, dostave vakcine, lekove i medicinska sredstva.\nPotpisao je i ukaz o ukidanju dozvole za naftovod "Kistoun Iks-El", od kanadske Alberte do američkog Teksasa, čiji je završetak Tramp odobrio u januaru 2017. godine, nekoliko dana pošto je postao predsednik.\nIzmeđu ostalog, Bajden je naredio i obavezno nošenje maske u federalnim objektima i formiranje federalne kancelarije za koordinaciju odgovora na pandemiju korona virusa.\nAntoni Blinken, kojeg je Bajden nominovao za državnog sekretara, potvrdio je ranije da je nova administracija spremna da se vrati i nuklearnom sporazumu sa Iranom pod uslovom da Teheran ponovo poštuje svoje obaveze.\nTokom Trampovog mandata Vašington se 2018. jednostrano povukao iz međunarodnog nuklearnog sporazuma s Iranom i nametnuo nove sankcije Teheranu u sklopu takozvane "kampanje maksimalnog pritiska" na Islamsku Republiku.\nTaj potez predsednika Trampa izazvao je tenzije između SAD i Evropske unije, koja je čvrsto na stanovištu da treba sačuvati sporazum, koji su pet stalnih članica Saveta bezbednosti UN i Nemačka u ime EU 2015. godine potpisali sa Teheranom posle teških pregovora.\nBlinken je rekao i da nova administracija SAD, čim Bajden položi zakletvu, namerava da radi na produženju pakta Novi START, ključnog sporazuma o smanjenju nuklearnog naoružanja koji ističe u februaru.\nTo je jedini preostali američko-ruski sporazum o kontroli nuklearnog naoružanja, nakon što su se dve sile, prvo SAD, a potom i Rusija, povukle iz Sporazuma o nuklearnim snagama srednjeg dometa (INF), potpisanog 1987. godine.\nU vreme Donalda Trampa, SAD su 2017. istupile i iz Organizacije UN za obrazovanje, nauku i kulturu (UNESCO), a 2018. godine i iz Saveta UN za ljudska prava (UNHRC), koji je tadašnja američka ambasadorka u UN Niki Hejli nazvala "dvoličnim" i "politički pristrasnim".\nTramp je u više navrata pretio i da će SAD napustiti svetsku organizaciju.\nBajdenov prvi krug poziva stranim liderima će biti sa saveznicima, pošto namerava da popravi odnose narušene antagonističkim pristupom predsednika Trampa, rekla je nova sekretarka za medije Bele kuće Džen Saki.\nSaki je na prvoj konferenciji za novinare rekla da će Bajden će svoj prvi poziv na razgovor nekom stranom lideru uputiti kanadskom premijeru Džastinu Trudou 22. januara. Ona je rekla da će tema razgovora biti odnosi SAD i Kanade, kao i status naftovoda Kistoun XL, čiju dozvolu je Bajden povukao.


Bivši selektor na mukama! Sve je probao, ali ništa ne pomaže! Nenad Peruničić pribegao drastičnim merama! Foto\nKarantin zbog koronavirusa teško je pao svima, a posledice ostajanja kod kuće, kao i mnogi, osetio je i bivsi selektor rukometaša Srbije Nenad Peruničić! Naime, slavni rukometaš poslednjih meseci ima problema sa viškom kilograma. Kako kaže - sve… »\nSrbija uskoro dobija prvog selektora stranca na klupi rukometne reprezentacije. Srbija uskoro dobija prvog selektora stranca na klupi rukometne reprezentacije. Od sredine februara rukometna reprezentacija Srbije je bez selektora, pošto je Nenad… »\nTri Španca u opticaju za klupu "Orlova"\nSrbija uskoro dobija prvog selektora stranca na klupi rukometne reprezentacije. Kako je Nenad Peruničić podneo ostavku sredinom februara, sve do sada nije bilo poznato ko će preuzeti tu funkciju! Sad če se prvi put dogoditi da najbolje srpske… »\nNajbolji rukometaš Evrope za prošlu godinu Petar Nenadić i član mađarskog Vesprema izjavio je da je za mušku reprezentaciju Srbije jedino rešenje da je sa klupe predvodi strani trener. Rukometaši Srbije na Evropskom prevenstvu u januaru sa tri… »\nSrpski treneri su izgubljeni u vremenu, dovedite stranca za selektora: Jaka poruka Petra Nenadića\nOglasio se najbolji rukometaš Evrope za 2019. godinu. Najbolji rukometaš Evrope za prošlu godinu Petar Nenadić izjavio je da je za mušku reprezentaciju Srbije jedino rešenje da je sa klupe predvodi strani trener. Nenad Peruničić je podneo ostavku… »\nBEOGRAD - Najbolji rukometaš Evrope za prošlu godinu Petar Nenadić i član mađarskog Vesprema izjavio je da je za mušku reprezentaciju Srbije jedino rešenje da je sa klupe predvodi strani trener. Rukometaši Srbije na Evropskom prvenstvu u januaru… »\nBEOGRAD: Najbolji rukometaš Evrope za prošlu godinu Petar Nenadić i član mađarskog Vesprema izjavio je da je za mušku reprezentaciju Srbije jedino rešenje da je sa klupe predvodi strani trener. Rukometaši Srbije na Evropskom prevenstvu u januaru… »\nSrbija danas 06.04.2020\nNije se suzdržavao. Najbolji rukometaš Evrope za prošlu godinu Petar Nenadić i član mađarskog Vesprema izjavio je da je za mušku reprezentaciju Srbije jedino rešenje da je sa klupe predvodi strani trener. Rukometaši Srbije na Evropskom prevenstvu… »\nRukometaši protiv Slovenije u baražu za Svetsko prvenstvo\nRukometna reprezentacija Srbije igraće sa selekcijom Slovenije u baražu za Svetsko prvenstvo 2021 u Egiptu, odlučeno je žrebom u Beču. "Orlovi" će se u dva meča u junu nameriti četvrtu reprezentaciju Evrope sa šampionata završenog u januaru… »\nPravda pre 38 minutajoš 50 povezanih


Dečji motivi na slici - Slike.co.rs\n> Slike na platnu>Dečji motivi>Ostalo\nZidne slike sa dečjim temama\nOstalo Pronađeno je 17 proizvoda.\nPrikazuju se 1 - 12 od 17 stavki\nCrtež angry bird\n1,800.00 RSD\tNa lageru\nAngry birds - zeleni crtež\nČetvorodelna slika štampana na canvas (slikarskom) platnu i zategnuta na blind ram. Ukoliko želite ovo sliku u drugoj veličini ili obliku kontaktirajte nas. Slika se sastoji iz 4 delova: Prvi deo - 55x30cm Drugi deo - 55x30cm Treći deo - 55x30cm Četvrti deo - 55x30cm Ukupna veličina slike je 120x60cm.\nKermit u Parizu\nJednodelna slika štampana na slikarskom platnu i zategnuta na blind ram. Ukoliko želite ovo Jednodelna slika štampana na canvas (slikarskom) platnu i zategnuta na blind ram. Ukoliko želite ovo sliku u drugoj veličini ili obliku kontaktirajte nas.\nMinions sa gitarom\nMinions - crtež\nČetvorodelna slika štampana na canvas (slikarskom) platnu i zategnuta na blind ram. Ukoliko želite ovo sliku u drugoj veličini ili obliku kontaktirajte nas. Slika se sastoji iz 4 delova: Prvi deo - 70x32cm Drugi deo - 85x32cm Treći deo - 75x32cm Četvrti deo - 65x32cm Ukupna veličina slike je 130x85cm.\n2,200.00 RSD\tNa lageru\nTrodelna slika štampana na canvas (slikarskom) platnu i zategnuta na blind ram. Ukoliko želite ovo sliku u drugoj veličini ili obliku kontaktirajte nas.. Slika se sastoji iz 3 dela: Prvi deo - 36x40cm Drugi deo - 36x40cm Treći deo - 36x40cm Ukupna veličina slike je 110x40cm.\nTrodelna slika štampana na canvas (slikarskom) platnu i zategnuta na blind ram. Ukoliko želite ovo sliku u drugoj veličini ili obliku kontaktirajte nas.. Slika se sastoji iz 3 dela: Prvi deo - 60x40cm Drugi deo - 65x40cm Treći deo - 50x40cm Ukupna veličina slike je 120x65cm.


Svetski dan kontracepcije - 26. septembar\nNaslovna Info Srbija Svetski dan kontracepcije – 26. septembar\nSvetski dan kontracepcije – 26. septembar\nU skoro svim regionima sveta učestalost korišćenja kontraceptivnih metoda je najveća među ženama generativnog doba (15–49 godina) koje su u braku ili u vanbračnoj zajednici. Posmatrano na globalnom nivou, 63% žena u generativnom dobu koje su u braku ili vanbračnoj zajednici koristi neki oblik kontracepcije.\nUpotreba kontracepcije bila je iznad 70% u Evropi, Latinskoj Americi, na Karibima i u Severnoj Americi, dok je u srednjoj i zapadnoj Africi bila ispod 25%. Prema procenama SZO, upotreba modernih metoda kontracepcije sprečila bi 308 miliona neplaniranih trudnoća, dok bi ispunjavanje svih nezadovoljenih potreba žena za modernim metodima kontracepcije sprečilo dodatnih 67 miliona neželjenih trudnoća na godišnjem nivou.\nPrema rezultatima poslednjeg reprezentativnog istraživanja višestrukih pokazatelja, savremenu i efikasnu kontracepciju u Republici Srbiji koristi manje od petine žena iz opšte populacije koje su u braku ili vanbračnoj zajednici (18,4%), a tradicionalnu dvostruko više (40,0%).\nMeđu modernim metodima kontracepcije najviše se koristi kondom za muškarce (12,4%), mnogo ređe kombinovana oralna kontracepcija (3,3%), intrauterini ulošci (2,2%), sterilizacija žene (0,4%) i ženski kondom (0,1%), dok se uopšte ne koriste dijafragma, spermicidi, progestagenska oralna kontracepcija, depo-injekcioni preparati, implanti i voljna sterilizacija muškarca.\nU pomenutom istraživanju nije navedena hitna – postkoitalna kontracepcija, mada se verovatno često koristi pa i zloupotrebljava među mlađim ženama.\nPogledaj: Rijaliti samo noću od 23 do 06 časova?\nPrethodni tekstAfera eksponati: Bozalo priložio fotografije, Olja Nađ izveštaj Komisije (VIDEO)\nSledeći tekstJoš danas prijave poslodavaca za program Moja prva plata\nStručnjaci upozoravaju: Prednjačimo po broju abortusa među devojčicama\nAbortus najčešće sredstvo kontracepcije


1531. — Vojska švajcarskih katoličkih kantona porazila je kod Kapela snage grada Ciriha i njegovih protestantskih saveznika. U bici je poginuo i protestanski verski reformator Ulrih Cvingli, jedan od najvećih teologa reformacije.\n1806. — Rođen je Aleksandar Karađorđević, sin vođe Prvog srpskog ustanka Karađorđa, srpski knez od 1842. do 1858. Tokom njegove vladavine pokrenute su ozbiljne reforme u Srbiji i modernizacija zemlje. Na presto su ga doveli ustavobranitelji posle svrgavanja kneza Mihaila Obrenovića.\n1939. — Grupa američkih naučnika, među kojima i Albert Ajnštajn, obavestili su predsednika SAD Frenklina D. Ruzvelta o mogućnosti proizvodnje atomske bombe.\n1988. — Govor pape Jovana Pavla II prekinut je u Evropskom parlamentu u Strazburu kada je britanski poslanik iz Severne Irske, protestantski sveštenik Jan Pejzli, počeo da uzvikuje „antihrist“, razvivši transparent na kojem je pisalo „Jovan Pavle II - antihrist“.


NEMA RAZLOGA ZA BRIGU Gobeljić je u konkurenciji za Gent - MaxBet Sport\nMarko Gobeljić (levo) bi trebalo da odmeni Milana Rodića (Foto: Starsport)\nFudbaler iz Obale Slonovače, Seku Sanogo, neće moći da komanduje na sredini terena za Crvenu zvezdu u četvrtak protiv Genta, zbog suspenzije, bolestan je Milan Rodić, a pod velikim znakom pitanja je i oporavak Aleksandra Kataija. Ipak, ima i dobrih vesti, na spisku putnika u Belgiju bi trebalo da se nađe Marko Gobeljić.\nLIGA EVROPE: Kvota u MaxBetu na to da će Crvena zvezda da ostane neporažena protiv Genta je 1.55.\nDefanzivac je preskocio megdan sa Vojvodinom u nedelju, da se ne bi rizikovalo da mu se pogorša povreda, a očekuje se da član poslednje linije od utorka bude u takmičarskoj ekipi.\nPojavio se problem sa mišićem, a iskusni univerzalac bi prema najavama trebalo da zameni kraj leve aut linije Rodića, koji se oporavlja od koronavirusa. Njega čeka krajem nedelje novo testiranje.\nCrveno-beli su pobedili Belgijance u proslom kolu Lige Evrope, a rival je izgleda uhvatio ritam i Beograđane čeka veoma težak ispit. Bod bi bio po meri izabranika trenera Dejana Stankovića, koji je uveliko počeo da kuje taktiku za četvrtak.\nTagovi:FK Crvena zvezdaFK GentLiga EvropeMarko GobeljićTop3\n23.11.2020. at 15:05


U Šumadijskom okrugu nema novozaraženih, u Leskovcu 75 pacijenata u kovid bolnici\nIzvor: Radio Televizija Vojvodine, 27.Maj.2020, 15:55\nDo sada je u tom okrugu uzorkovano 5.813 pacijenta, saopštio je direktor Zavoda za javno zdravlje Kragujevac Dragan Vasiljević.\nKako je naveo, u kućnoj izolaciji od početka epidemije do sada bile su 2.174 osobe u celom okrugu, a trenutno >> Pročitaj celu vest na sajtu Radio Televizija Vojvodine << ih je 25.\nNakon pet dana novi slučajevi infekcije u Zlatiborskom okrugu\nNakon pet dana, u toku kojih u Zlatiborskom okrugu nije bio registrovan nijedan novi pozitivan slučaj na Kovid-19, danas su potvrđena dva novoobolela iz Užica i Arilja, saopštio je užički Zavod za javno zdravlje.\nOd početka epidemije Zlatiborski okrug ima 169 potvrđenih obolelih od virusa korona i najveći broj obolelih i izlečenih ima Užice - 47 zaraženih i 41 oporavljenog.\nU opštini Kosjerić koja je do 30. aprila odolevala koroni, potvrđen je jedan pozitivan slučaj i taj pacijent se oporavio.\nUkupno se oporavilo 139 pacijenata, a od posledica Kovida-19 umrlo je 12 pacijenata sa područja Zlatiborskog okruga, prosečne starosti 74 godine.\nNovi pozitivni slučajevi u Zlatiborskom okrugu prethodno su potvrđeni u četvrtak 21. maja, kada su po jednog novoobolelog zabeležili Požega, Priboj i Užice.\nOd početka epidemije testirano je više od 5.000 osoba.\nPrema podacima Zavoda za javno zdravlje, u Pirotskom okrugu od 13 testiranih uzoraka, jedan je pozitivan na virus korona i to u Pirotu, čime je u tom gradu povećan broj zaraženih na 104.\nU Babušnici je i dalje 21 osoba zaražena, u Beloj Palanci 13, a u Dimitrovgradu ima samo jedan zaraženi virusom korona. Zavod za javno zdravlje Pirot navodi da se čekaju rezultati za 52 uzorka.\nKako je saopšteno iz Zavoda, epidemiolška situacija na području okruga je stabilna, a u narednih 10 dana očekuje se pojava pojedinačnih slučajeva. Iz Zavoda ocenjuju i da je situacija stabilna i u fabrikama u kojima prema njihovim podacima nema novih slučajeva.\n"U fabrici "Tigar A.D." je bilo dvoje obolelih, majka i sin, svi njihovi bliski kontakti sa radnog mesta su testirani i negativni, a značajno je da se poštuju mere nošenja maski i distance", navode u Zavodu.\nDodaju i da je u kompaniji "Tigar Tajers" obolela jedna osoba, a da je devet bliskih kontakata sa radnog mesta testirano i bili su negativni. I u firmi Karmod je je bilo zaraženih, a kako kažu u Zavodu, od obolelih zaposlenih u toj firmi zarazilo se osam članova porodice bez simptoma ili sa blagom kliničkom slikom.\nIstiču i da zahvaljujući merama kućne izolacije nije došlo do širenja epidemije.\nLeskovac: U kovid bolnici 75 pacijenata, 11 radnika "Jure"\nU kovid bolnici za Jablanički i Pčinjski okrug - Opštoj bolnici u Leskovcu, trenutno je hospitalizovano 75 pacijenata sa virusom korona, od čega je 11 radnika južnokorejske fabrike "Jura".\nU prethodnih par dana skoro polovina pacijenata koja se lečila od virusa korona u tom kovid centru, otpuštena je u kućnu izolaciju.\nKako su kazali u bolnici, svi hospitalizovani imaju lakšu kliničku sliku, sa blagim simptomima, a u poslednja 24 sata na lečenje je primljeno dvoje novih i otpušteno 19 pacijenata.\n"U poslednja 24 sata nismo imali smrtnih slučajeva, niti je bilo pacijenata sa težom kliničkom slikom upućivanih za Klinički centar Niš", kažu u bolnici.\nPrema poslednjim podacima, u Jablaničkom okrugu je od početka epidemije registrovano 635 obolelih - u Leskovcu 459, Vlasotincu 113, Lebanu 32, Bojniku 27 i Medveđi četiri.\nĐukić: Na KBC "Dragiša Mišović" trenutno manje od 50 pacijenata sa koronavirusom\n"Epidemija virusa korona se smiruje, a u kovid bolnici KBC Dragiša Mišović trenutno se leči manje od 50 zaraženih pacijenata", kaže direktor te klinike prof. Vladimir Đukić i dodaje da je samo dvoje na respiratoru...Inače u KBC "Dragiša Mišović", koja je na početku epidemije virusa korona...


Srbija jedina u regionu pravi suhomesnate od tune\nSrbija jedina u regionu pravi suhomesnate proizvode od tune\nSuhomesnati proizvodi od čistog mesa tune, kao zdravija varijanta suhomesnatih proizvoda, odnedavno se mogu naći na tržištu. Brend Ribella je na tržište plasirala salamu od fileta tune, kao i stišnjene i dimljene filete tune i trenutno je jedini proizvođač ovog delikatesa u regionu, a i šire.\nKao veliki poznavalac mesa ribe i njegovih kvaliteta, ova kompanija se odlučila da meso tune, kao jedno od najvalitetnijih mesa uopšte, uvede na tržište u novom obliku i u prepoznatljivom ukusu.\nTehnolozi ove kompanije razvijali su ovaj proizvod više od godinu dana i za to vreme imali više od 150 industrijskih i drugih proba. Noseća sirovina ovog proizvoda, koji je na tržište plasiran pod imenom Ribella Tunino, je čisto meso tune i on ne sadrži druge delove mesa, kosti, iznutrice ili hrskavicu, kao ni mehanički otkoštano meso.\nRibella Tunino, jedini suhomesnati proizvod od čistog mesa tune, može se naći u svim većim supermarketima u Srbiji a od naredne godine planiran je njegov izvoz u zemlje regiona.\nBDP niži nego što je prvobitno očekivano


Beta 20. jula 2019. 10:15\nALO – „Haradinaj ide u Hag, sad se neće izvući!“, o pozivu Ramušu Haradinaju da kao osumnjičeni ode u Hag. „Djoković se na US Openu bori za nagradu od 3.5 miliona evra!“, o predstojećem teniskom takmičenju u SAD.\nBLIC – „Haradinaj ide u Hag da odgovara za ratne zločine“, tekst o ostavci Ramuša Haradinaja. Pod naslovom „Policajci razoružali kriminalca da bi ga rival izbo“, piše da su uhapšena dva policajca osumnjičena da su pomogala u pokušaju ubistva.\nVEČERENJE NOVOSTI – „Ucenama teraju Srbe iz vojske“, list piše da crnogorske vlasti sprovode tihu čistku oficira, podoficira i vojnika srpske nacionalnosti iz Ministarstva odbrane i Vojske Crne Gore. Pod naslovom „Muž je pretukao, pa pokušao da se ubije“, list piše o novom slučaju brutalnog porodičnog nasilja. „Ramušu ponovo poziv iz Haga“, poziv Ramušu Haradinaju na saslušanje zbog zločina na Kosovu.\nDANAS – Pod naslovom „Bojkot prorežimskih kompanija, tužba Šešelju, neposlušnost…“, list donosi tekst o samoodbrani gradjana koje vlast ignoriše. List piše da je za pola godine tabloidima razdeljeno 233.000 evra budžetskih sredstava „Otvoreno finansiranje propagande naprednjaka“.\nINFORMER – „Ameri šutnuli Ramuša“, kosovski premijer Ramuš Haradinaj podneo ostavku, ide u Hag na saslušanje zbog ratnog zločina. „Sestru iz Zvečanske terete za mučenje“, medicinska sestra iz Centra za zaštitu odojčadi, dece i omladine u Zvečanskoj snimljena kako maltretira tri deteta u toj ustanovi.\nKURIR – „Makron šalje Haradinaja u Hag!“, Ramuš Haradinaj podneo ostavku na mesto premijera kosovske vlade zbog poziva na saslušanje. Pod naslovom „Pohlepni Miloje“, list piše o zloupotrebama u komisiji za zaštitu konkurencije.\nPOLITIKA – „Ramuš Haradinaj podneo ostavku“, o ostavci kosovskog premijera. List piše „Pšenica rodila za petinu manje“, ali da stručnjaci predvidjaju da će biti sasvim dovoljno za domaće potrebe, a da će preostati za izvoz pet miliona tona.\nSRPSKI TELEGRAF – „Tramp: Kosovo rešavam po hitnom postupku“, piše list. „Vulin: Tukao sam se sa Žandarmerijom“, ministar odbrane Srbije Aleksandar Vulin rekao je da je do „okršaja“ došlo prilikom hapšenja Veselina Šljivančanina.


RTCG - Radio Televizija Crne Gore - Nacionalni javni servis :: Fudbal :: Ne tražimo brza rješenja u Mančester junajtedu\n20. 01. 2021. 11:53 >> 11:53 0\nNe tražimo brza rješenja u Mančester junajtedu\nTrener Mančester junajteda Ole Gunar Solšer rekao je da klub želi da dovede fudbalere koji će odgovarati dugoročnoj strategiji, a ne samo kako bi se obezbijedilo brzo rješenje.\nJunajted će u januarskom prelaznom roku biti koncentrisan na odlaske prije nego na dolaske igrača, pošto su tokom ljeta na Old Traford došli Edinson Kavani, Doni van de Bek i Aleks Teles.\n"Važno je da upoznate igrače. Znamo gdje želimo da odvedemo Mančester junajted. Da li želite da budete dio povratka na staze stare slave - to je uvek jedna od tema o kojoj razgovaramo. Nismo ovdje da bismo obezbijedili brza rješenja, imamo igrače koji imaju dugoročnu ulogu", rekao je Solšer za Skaj.\n"Čak iako je to Edinson (Kavani) koji je došao u 33. godini, on je dio dugoročnog projekta zbog toga ko je on i šta radi za klub i igrače", dodao je nekadašnji fudbaler Mančester junajteda.\nUpitan o Huanu Mati, koji bi trebalo da produži ugovor, Solšer je rekao da zbog 32-godišnjeg Španca "svake nedjelje ima glavobolje".\nMata je odigrao samo četiri prvenstvene utakmice ove sezone, a posljednju u novembru. Njegov ugovor ističe na kraju sezone.\n"Nijesam zabrinut za posao u Junajtedu"\n"Pogba ljubazno odgovorio na pitanje o Zidanu"


Šta pokazuju sudska dokumenta o slučaju koji je pokrenuo masovne proteste? - BIGportal.ba\n7 Maja, 2021 7 Maja, 2021 03466\nFederalna velika porota u Mineapolisu podigla je optužnicu protiv četvorice policajaca koji su učestovali u hapšenju i umešani su u ubistvo Džordža Flojda.\nOni su optuženi da su prekršili njegova građanska prava prilikom prošlogodišnjeg hapšenja, pokazuju sudska dokumenta koja su otpečaćena u petak.\nU optužnici se imenuju Derek Šovin, Tou Tao, Aleksandar Kueng i Tomas Lejn, a terete da su Flojdu uskratili ustavno pravo da ne bude lišen slobode bez odgovarajućeg pravnog procesa, koji uključuje i pravo da se ne ignorišu njegove zdravstvene potrebe. “Optuženi su videli kako Džordž Flojd leži na zemlji i da mu je očigledno bila potrebna lekarska pomoć, i svesno mu nisu pružili pomoć”, navodi se u optužnici.\nU incidentu koji je snimljen kamerom telefona, Šovin pritiska kolenom vrat Flojda, 46-godišnjeg crnca u lisicama, više od devet minuta 25. maja 2020.\nŠovin i trojica policajaca uhapsili su Flojda koji je optužen da je iskoristio falstifikovanu novčanicu od 20 dolara da bi kupio cigarete u lokalnoj prodavnici.


Titulu šampiona Vojvodine osvojili su Stevica Mandić u kategoriji do 63,5 kg u seniorskoj konkurenciji, Ištvan Kišutcai u kategoriji do 54 kg u kadetskoj konkurenciji, a u pionirskoj konkurenciji najsjajnije odličje pripalo je Nikoli Vlajkovu u kategoriji do 52 kg.\nTitulu vicešampiona pokrajine i srebrne medalje osvojili su Aron Karolji u kategoriji do 55 kg i Akoš Čoti u kategoriji do 37 kg u pionirskoj konkurenciji i kadet Bence Kovač u kategoriji do 63,5 kg koji se borio u juniorskoj konkurenciji. Bronzana medalja pripala je Filipu Ratkovu u kategoriji do 37 kg u konkurenciji pionira.\nU Novom Kneževcu je uz svoje nekadašnja klupske kolege bila i Milena Švonja, juniorska svetska i evropska prvakinja i aktuelna prvakinja Srbije, trenutno članica novosadske Vojvodine i naše najbolje selekcije koja se priprema za Evropsko prvenstvo koje treba da bude održano od 18. do 26. oktobra u Bilbauu u Španiji. Za predstojeće takmičenje ova devetnaestogodišnja Bečejka prvi deo priprema je obavila u sredini iz koje je potekla, zajedno sa trenerom Žarkom Radovićem, a u petak se sa reprezentacijom seli na Taru, gde će sprovesti završne pripreme za nastup na prvenstvu Starog kontinenta.\n- Naporno smo radili. Milena je bila vrlo disciplinovana kao i uvek - kaže trener Kik-boks kluba Bečej Žarko Radović. - Po mojoj oceni odlično je pripremljena, i ako sve bude u najboljem redu, pri tom mislim na povrede do kojih može doći, kako u međuvremenu, tako i na samom takmičenju u kvalifikacijama, možemo se nadati lepim vestima iz Španije.\nViše iz ove kategorije « BM teleks od 3. oktobra 2014.\tBečejski triatlonac na renomiranoj biciklističkoj trci: Gajo Burić na Điru d'Italija »


Vlada Federacije BiH o izmjenama Zakona o povoljnijem umirovljenu branitelja - www.vecernji.ba\nVlada Federacije BiH o izmjenama Zakona o povoljnijem umirovljenu branitelja\n29. 06. 2017. u 11:44 0 komentara 253 prikaza\nVlada Federacije BiH će, na današnjoj 109. sjednici koja je počela u Sarajevu, utvrditi izjašnjenja o inicijativama za izmjene Prijedloga zakona o izmjenama i dopunama Zakona o prijevremenom povoljnijem umirovljenju branitelja obrambeno-oslobodilačkog rata.\nBit će razmatrana i inicijativa za izmjene Zakona o vraćanju, dodjeli i prodaji stanova.\nNa dnevnom redu je i Odluka Upravnog odbora Federalnog zavoda za zapošljavanje Sarajevo o preraspodjeli dijela sredstava namjenskog novčanog depozita kod Razvojne banke Federacije BiH u iznosu od 16.000.000 KM i to isključivo za realizaciju redovnih mjera aktivne politike zapošljavanja (sufinansiranje zapošljavanja, samozapošljavanja i obuke nezaposlenih osoba).\nFederalna vlada danas će razmatrati Nacrt zakona o izmjeni Zakona o financijskoj konsolidaciji privrednih društava u Federaciji Bosne i Hercegovine.\nBit će razmotren i Nacrt programa javnih investicija Federacije BiH 2018.-2020. godina i informacija o efektima zajedničkih nabavki za potrebe Federalnog ministarstva pravde i kazneno-popravnih zavoda u kojoj je navedeno da je primjenom inoviranog otvorenog postupka zajedničkih nabavki u preliminarnoj fazi ušteđeno 5.932.226,58 KM.\nFederalna vlada na dnevnom redu ima i odluku o davanju na korištenje zemljišta farme Jasenice ukupne površine 37.617 kvadratnih metara, s pripadajućim objektima, Braniteljsko poljoprivrednoj zadruzi "Maslina" Čitluk za uzgoj poljoprivrednih kultura, priopćeno je iz Ureda za odnose s javnošću Vlade Federacije BiH.


S&T pre IBM-a i HP-a – Personal magazin\nIDC, jedna od najvećih nezavisnih kompanija u svetu koja se bavi istraživanjem i analizom tržišta informatičko-komunikacionih tehnologija, objavila je najnoviji izveštaj o stanju tržišta IT usluga i rešenja u 2009. godini za Jadranski (Adriatic) region, koje čine zemlje bivše Jugoslavije i Albanija.\nVrednost ovog tržišta se u 2009. godini smanjila za 8,8 odsto u odnosu na 2008. godinu i iznosila je 968 miliona dolara. Istovremeno, vrednost srpskog tržišta IT usluga i rešenja je opala za 18,5 procenata i iznosila je 121,5 miliona dolara.\nNajuspešnija regionalna kompanija u oblasti IT usluga i rešenja je grupacija S&T, čiji je udeo u 2009. godini iznosio 8,3 odsto od ukupne vrednosti tržišta. Slede IBM sa 4,2 i HP i Combis sa po 3,1 procenta, dok je na petom mestu SRC sa 2,9 odsto.\nS&T Srbija je već 15 godina deo grupacije S&T i dobrim delom je doprinela ovom rezultatu. Njen tržišni udeo u ovoj oblasti iznosio je u 2009. godini 5,3 odsto, svrstavajući je u vodeće srpske IT kompanije u oblasti usluga i rešenja. U svim najznačajnim kategorijama (sistemska integracija, softverska i hardverska instalacija i održavanje, izrada aplikacija po narudžbi, IT obuka i obrazovanje) S&T Srbija je među vodećima u Srbiji, dok je u kategoriji pružanja usluga integracije mrežnih rešenja tržišni lider.\nPrema predviđanju IDC-a u periodu od 2010-2014 može se očekivati rast tržišta IT usluga i rešenja u proseku za 7 procenata godišnje za ceo region, tako da bi krajem 2014. godine vrednost celog tržišta IT usluga i rešenja mogla da bude 1,36 milijardi dolara. Srbija bi u ovom periodu, prema IDC-evim analitičarima, trebala da ima veći rast od regionalnog, tako da bi u 2014. ovo tržište u Srbiji moglo da naraste do 160 miliona dolara.\nS&T pre IBM-a i HP-a was last modified: December 23rd, 2010 by Redakcija\nHPIBMIDCS&TS&T SrbijaSnT Srbija


S. Reljić: Hibridni rat protiv Srbije nikad nije prestao - Novi Standard\n27.06.2021. 14:32 27.06.2021.\nČinjenica da je Srbija dva puta za manje od nedelju dana morala da demantuje zapadne medije, prvo o potpisivanju sporazuma protiv „malignog ruskog uticaja” sa Velikom Britanijom, a nakon toga i da nije umešana u pad bugarskog aviona, pokazatelj je da se hibridni rat protiv naše zemlje zaoštrava i da će dobijati na zamahu.\nU svega četiri dana pojavile su se čak dve dezinformacije vezane za Srbiju – prva koju je, citirajući navodnu izjavu ministra odbrane Velike Britanije Bena Volasa, preneo ugledni britanski Telegraf, da je Srbija sa Velikom Britanijom potpisala sporazum protiv širenja „malignog ruskog uticaja”; drugu, da je naša zemlja umešana u pad bugarskog ratnog aviona, preneo je poznati bugarski novinar Grigor Lilov.\nSlobodno bi se moglo reći da se još od jugoslovenske krize devedesetih dezinformacije o Srbiji nisu pojavljivale u tako kratkom vremenskom periodu. Za sociologa Slobodana Reljića hibridni rat protiv Srbije nema prekida – mi smo stalno u hibridnom ratu, u kome Srbija ponekad igra sa onima koji taj rat protiv nje vode, ali u njemu uvek mora da bude žrtva, jer ne pripada tom bloku.\n„Sada se stvari strašno zaoštravaju. To je Bajden objasnio kao ‘povratak Amerike’, a njen povratak mora da podrazumeva neke događaje i rezultate. Mislim da će to u nekom trenutku da potone, pošto nije zasnovano ni na čemu. I mislim da će još neko vreme potrajati – isplivavaće različiti incidenti”, smatra Reljić.\nOn napominje da je širenje lažnih vesti samo jedan od detalja hibridnog rata protiv Srbije – situacija u Crnoj Gori, ultimatumi hrvatskih zvaničnika vezani za članstvo Srbije u EU takođe su, navodi on, deo strategije hibridnog ratovanja protiv Srbije. Takođe i nedavni intervju Karle del Ponte nemačkom Špiglu, u kome se navodi da se bivša glavna tužiteljka Haškog tribunala borila protiv najvećih zločinaca XX veka, svodeći spisak zločinaca najkrvavijeg veka u istoriji na Slobodana Miloševića, Radovana Karadžića i Ratka Mladića.\nHibridne pretnje, onako kako ih definiše NATO, imaju za cilj da zamagle granicu između rata i mira, šire sumnju kod ciljanog stanovništva, kaže direktor Centra za strateške alternative Aleksandar Mitić. U konkretnom slučaju, imamo posla sa lažnim vestima koje, plasirane u okviru hibridnog ratovanja, deo su strateške komunikacije.\nPlasirane pojedinačno, one nemaju nikakvog smisla – imaju smisla samo ako su deo strateškog narativa o nekom određenom pitanju – političkom, bezbednosnom ili ekonomskom, navodi naš sagovornik. Nakon referenduma o prisajedinjenju Krima, termin hibridno ratovanje na Zapadu je povezan sa delovanjem Rusije.\n„Od 2015, dakle, Rusija se vidi kao hibridna pretnja, a u poslednjih nekoliko godina svedoci smo da se kao nova hibridna pretnja vidi i srpsko-ruska saradnja na Zapadnom Balkanu”, objašnjava Mitić.\nTipičan primer viđenja srpsko-ruske saradnje kao hibridne pretnje je, dodaje Mitić, upravo napis Grigora Lilova, lansera ideje o srpskoj krivici u padu bugarskog aviona.\n„Onima koji sebe nazivaju ‘patriotama’ i trpe rusko-srpske odnose, kažem: Srbija je drugi glavni geopolitički protivnik Bugarske. Srpsko naoružanje je ionako koncentrisano duž naših granica da bismo im stvarali dodatno pogodne uslove – isporuke datog naoružanja preko naše teritorije, vežbe na našem poligonu sa našom vojskom da uče kako još lakše da ih pobede”, napisao je Lilov.\nSvaki vid srpsko-ruske saradnje, bila ona politička, bezbednosna, ekonomska, na Zapadu se vidi kao hibridna pretnja, kategoričan je Mitić.\n„U svim tim aspektima, vidi se opasnost za, pre svega, interese onih koji bi želeli da Srbiju vide kao deo, kako oni to nazivaju, punopravnog člana evroatlantske zajednice, odnosno NATO-a”, ističe Mitić.\n„Ali, ukoliko postoji strategija da se stvori određeni strateški narativ da je srpsko-ruska saradnja hibridna pretnja za Zapadni Balkan, to praktično daje zeleno svetlo raznim akterima, bili oni na državnom ili nedržavnom nivou, na visokom ili niskom nivou, da je u redu, da je politički korektno koristiti taj narativ radi ostvarenja ciljeva uticaja i ubeđivanja. U ovom kontekstu, pošto se radi o pitanjima vezanim za bezbednosni i informativni sektor, možemo da kažemo da se verovatno radi i o pitanjima ugrožavanja vojne neutralnosti Srbije, što jeste jedan od dugoročnih, iako ne i javno proklamovanih, ciljeva evroatlantske zajednice”, zaključuje Mitić.\nPreporučujemoAleksandar MitićBen VolasBugarskaVelika BritanijaNATONikola Joksimovićobaranje avionaSlobodan Reljićhibridni rat


U nedelju, 20. septembra u Dečjem pozorištu Subotica, je otvoreno dvadeset sedmo izdanje Međunarodnog festivala pozorišta za decu. Ovogodišnje festivalsko izdanje traje do 24. septembra i održava se na nekoliko lokacija u Subotici, a u glavnom programu je na repertoaru 11 predstava ansambala iz Kine, Rusije, Izraela, Nemačke, Austrije, Slovenije i Srbije. Na svečanom otvaranju se festivalskoj publici obratio gradonačelnik Subotice Stevan Bakić, koji je naročito istakao kontinuitet održavanja festivala čak i u vreme pandemije korona virusa: „Umetnost je posebno važna kada je čovečanstvo suočeno sa ovako teškim iskušenjima.\nOna nas teši, bodri i nadahnjuje da istrajemo u borbi sa svim problemima. Pozorišna umetnost za decu, kao velika radionica mašte i igre, posebno je dragocena jer je usmerena na generacije koje će naslediti jedan drugačiji svet, za čiju obnovu i osmišljavanje će trebati mnogo kreativnosti”, rekao je Bakić i zaključio: “Okosnicu programa ove godine činiće dečja pozorišta iz Srbije, što će biti prilika da se osnaže i domaće umetničke veze i oživi domaća scena pozorišta za decu”.\nDrugog festivalskog dana, u glavnom programu će uživo biti izvedene predstave „Crvenkapa” pozorišta „Toša Jovanović” iz Zrenjanina (Dečje pozorište Subotica, 17h) i „Guliver” Malog pozorišta “Duško Radović” iz Beograda (Narodno pozorište Subotica – scena Jadran u 18h). U bioskopu Eurocinema u 16h biće prikazan snimak predstave „Kraljica boja” pozorišta Fauerblau iz Austrije. U pratećem programu održaće se promocija knjige “Savršen darmar” Vladimira Andrića (9:30, OŠ „Miroslav Antić” Palić) i otvaranje Studentske izložbe festivalskog plakata, u 14h u Fondaciji za omladinsku kulturu i stvaralaštvo „Danilo Kiš”.


Svečanost upriličena povodom dodele godišnjih nagrada Srpske asocijacije menadžera pod nazivom ‘’SAM Gala 2015’’ održana je u Kristalnoj dvorani hotela Hyatt Regency u Beogradu.\nZadatak agencije bio je osmišljavanje i realizacija koncepta samog događaja, a četvrata svečanost za redom podignuta je na najviši nivo do sada.\nGosti su uživali u enterijeru upotpunjenom svetlosnim efektima i dekorativnim detaljima, a početak večeri obeležio je humor i dobra zabava uz skeč Državnog posla koji je priređen baš za ovu priliku. Program večeri i dodela nagrada propraćeni su audio i vizuelnim efektima u skladu sa najvišim svetskim standardima, a za dobar ugođaj u pauzama pobrinuo se bend Vasila Hadžimanova.\nČetvrtu godinu zaredom Srpska asocijacija menadžera i M2Communications organizuju SAM Gala.


Većina mikrokreditnih organizacija u BiH poslovala pozitivno - Akta.ba\n11.07.2012. 14:33 / Izvor: eKapija.ba\nVećina mikrokreditnih organizacija, članica Udruženja mikrokreditnih organizacija u Bosni i Hercegovini, koje imaju tržišno učešće u BiH od 98%, zabilježile su pozitivan finansijski rezultat u prvom kvartalu 2012. godine.\nNa nivou mikrokreditnog sektora u prvom tromjesječju ove godine ostvaren je pozitivan finansijski rezultat u iznosu od 976.000 KM. Prema podacima Agencija za bankarstvo, portfolio u riziku preko 30 dana u mikrokreditnom sektoru je 3,97%.\nMada su evidentni pozitivni pomaci u poslovanju mikrokreditnih organizacija u Bosni i Hercegovini, još uvijek se ne može govoriti o potpunoj stabilizaciji obzirom na ekonomsko stanje u zemlji, kao i ograničavajući zakonski okvir za poslovanje MKO.\nU budućnosti je potrebno harmonizirati propise u oba entiteta BiH, jer mikrokreditne organizacije posluju na jedinstvenom ekonomskom tržištu, ali pod različitim uslovima, navodi se u saopćenju.


Noć muzeja i Konferencija o kulturnom nasleđu: Oživljavanje kolektivne memorije - Biznis i Finansije\nHome\tPosle 5\tNoć muzeja i Konferencija o kulturnom nasleđu: Oživljavanje kolektivne memorije\nNoć muzeja i Konferencija o kulturnom nasleđu: Oživljavanje kolektivne memorije\nby bifadmin 28. jula 2009.\nIz globalnih tendencija danas nisu izuzete ni institucije kulture. Truli, ili ne, kapitalizam diktira tržišnu igru, po kojoj i proizvodi baštine imaju svoju cenu. Ako su nam tranzicija i loša ekonomska situacija bili opravdanje do sad, od sad je feedback jedini termin vezan za izložbene prostore.\nU noći između 16. i 17. maja zabeležena je rekordna poseta od pola miliona ljudi, na manifestaciji koja se održava šestu godinu za redom. Noć muzeja organizovana je na više od 190 lokacija, u 41. gradu u Srbiji i pokazalo se da je publika željna kulture na jedan drugačiji, prisniji način. Samo u Beogradu, u kojem su najveći muzeji zatvoreni zbog rekonstrukcije, bilo je 300.000, a u Novom Sadu 140.000 posetilaca. Ankete su pokazale da su ovom prilikom neki od njih po prvi put i kročili u muzej. Bilo bi tužno, da to nije odraz celokupne društvene situacije. Muzeji su u celom svetu u službi publike, dok je marketing nezaobilazan element savremene muzeografije. Kao javne službe oni ne smeju da dozvole da postavke, izložbe ili drugi programi budu nezanimljivi, ili da nema posetilaca. Prazne sale neće dovesti do finansijskog kraha muzeja, ali hoće do kraha svrhe njegovog postojanja, zato savremena muzeografija uvodi u svoju praksu marketing u njegovoj punoj funkciji. Ona ne podrazumeva samo promotivne aktivnosti, već i istraživanje, planiranje proizvoda i distribuciju. Istraživanja imaju za cilj da dođu do saznanja šta interesuje publiku i koji način prezentacije joj je prihvatljiv. Na osnovu ovih saznanja formiraju se atraktivni „muzejski proizvodi“. Stalnim promotivnim aktivnostima oni moraju da se predstavljaju najširoj javnosti, zbog koje na kraju i postoje.\nNoć muzeja je više nego uspešan pokušaj da se zanimljivim sadržajima zaintrigira publika. Premeštanjem sadržaja, koji su po pravilu rezervisani za dan, u noćnu varijantu, privlači se mnogo širi raspon interesnih grupa. Svi programi koji su bili dostupni ove noći mogli su da zagolicaju maštu i vrate nas u vreme svog dešavanja. Manja gužva nego prethodnih godina rezultat je veće ponude lokacija i bolje posećenosti izložbi van centra grada, posebno na Dedinju i Topčideru. Među najposećenijim bili su Vojni muzej sa izložbom „Karikatura u ratu“, a posle njega i kompleks Belog dvora, u kojem je predstavljena kulinarska prošlost kraljeva. Velika gužva bila je ispred Pedagoškog muzeja za izložbu „Kažnjavanje učenika kroz istoriju“. U Istorijskom muzeju predstavljene su maske vladara i političara, poput kneza Miloša Obrenovića, Nikole Pašića i kralja Aleksandra Karađorđevića, kao i komunističkih funkcionera Moše Pijade i Borisa Kidriča. U Etnografskom muzeju izložba „Skadarsko džube“ privukla je oko 15.000 ljudi. Kroz samo jedan odevni predmet ispričana je priča o preplitanju različitih kultura i vera. Nosile su ga podjednako pravoslavne, muslimanske i katoličke žene. Iza njega se krije vrlo složena priča o kulturnoj razmeni i životu u Skadru i Prizrenu, gradovima koji su bili od izuzetne važnosti za razvoj trgovine i zanata u jadranskom priobalju, ali i kopnenom zaleđu Balkana. Još odavno je začeta ideja o Etnografskom muzeju kao mestu u kome bi baština srpskog naroda trebalo da bude prikazana sveobuhvatno. Praksa je međutim, godinama unazad, bila da kustosi na brojnim terenskim istraživanjima beleže različite podatke, koji se kasnije samo pretvaraju u izveštaje ili naučne tekstove. Muzejski eksponat bio je samo fizički predmet, bez priče koja stoji u njegovoj pozadini. Osamdesete godine 20. veka bile su prekretnica u radu ovog muzeja, kada se i u okviru televizijskih redakcija počelo sa snimanjem etnoloških filmova. Kulturna baština upravo bi trebalo da se skuplja na drugačiji način od onog koji podrazumeva fosilizovane ostatke prošlog vremena. Ona mora biti živa tradicija, dostupna širokoj javnosti. U Kući legata su bila izložena reprezentativna dela nedavno preminule slikarke Ljubice Cuce Sokić, dok je u „Eurocentru“ bila izložba pod nazivom „Budoar“, inspirisana strašću i požudom. U Domu omladine posetioci su mogli i nakon Noći muzeja da vide izložbu „World Press Photo“, na kojoj je predstavljeno 60 autora iz 27 zemalja sveta, kao i izložbu posvećenu punk pokretu, sa eksponatima kao što su autentična odeća i obuća, bedževi, ploče ili ulaznice za koncerte. U Muzeju PTT-a za decu su osmišljene interaktivne igre, kao što je pisanje pisama zamišljenim ličnostima i docrtavanje portreta na markicama.\nUpravo o ovoj interakciji između muzeja i publike govorio je ministar kulture Nebojša Bradić, na otvaranju dvodnevne konferencije „Kulturna politika u oblasti kulturnog nasleđa i transformacija institucija“. Po njegovim rečima, muzeji moraju da postanu živi, oni više nisu hramovi, već ono što su u antičko doba bile agore, mesta javnih okupljanja i polemike. Od kraja drugog svetskog rata, u uslovima česte promene vlasti, zalaganje za kulturu, kao i zaštitu kulturne baštine, nije spadalo u red najvažnijih aktivnosti. Navike kulturnih ustanova iz doba socijalističkog uređenja suočile su se sa tržišnim zahtevima i stvorile konfliktnu poziciju. Kulturna baština u Srbiji, kao i ona van državnih granica, je u takvom stanju da zahteva višestruko veća ulaganja od raspoloživih sredstava koja se budžetskom raspodelom mogu odvojiti za tu svrhu. Sedamdesetih godina prošlog veka započeta je izrada međunarodnih pravnih standarda koji bi regulisali pristup kulturnom i prirodnom nasleđu. Najznačajniji međunarodni sporazum tog vremena je Uneskova konvencija o zaštiti kulturnog i prirodnog nasleđa, doneta u Parizu 1972. godine. Mnogi od ovih standarda u našoj sredini nisu bili usvojeni, a neki od usvojenih nikada nisu bili dosledno primenjivani. Raspad države, koji je pratila duboka kriza vrednosti, doveo je do razaranja sistema kao i do manipulacije vrednostima nasleđa, pre svega u cilju postizanja nacionalizma. Konferencija je rezultirala usvajanjem manifesta sa „deset zapovesti“, odnosno zaključaka, koji će biti smernice daljeg delovanja u toj oblasti. Neke od važnijih su usaglašavanje domaćih i međunarodnih zakona u vezi sa kulturnom baštinom, uređenje baza podataka, stalna međunarodna saradnja, neophodnost digitalizacije kulturnog nasleđa i obogaćivanje forme njegove prezentacije. Jedan od važnih zakona u kulturi biće i zakon o zadužbinama i fondacijama. Pomoć donatora je danas možda presudna. Bilo bi značajno da se obnovi zadužbinarstvo i vrati prestiž koji su uživali ljudi koji su u 19. i 20. veku podržavali kulturu i umetnost. Kulturno nasleđe je plodonosno za ekonomiju, na područjima bogatim istorijom, kulturom i tradicijom.\nLokalni razvoj u uslovima krize: Opasno zaduživanje


SNS: MLADI ZLOUPOTREBLJENI ZBOG POLITIČKIH AMBICIJA ONIH KOJI DOBRO ŽIVE OD KANCELARIJE ZA MLADE\nSrpska napredna stranka odbacila je danas kao neistinitu tvrdnju “da je Gradsko veće Grada Subotice ovih dana donelo odluku o dodeli prostora Kancelariji za mlade za realizaciju projekta Omladinskog centra na glavnoj autobuskoj stanici”, dodajući da takva Odluka od strane Gradskog veća nikada nije donešena.\nOdlukom Gradskog veća, Omladinski centar u Subotici smešten je u prostor na glavnoj autobuskoj stanici u tom gradu, iako je ranije bilo najavljeno da će omladinci moći da se usele u Dom vojske u samom centru grada.\nDom vojske je prostor koji je Grad nedavno otkupio od države, ali je predlog da se omladina u njega useli odbačen na nedavnoj sednici, jer su odbornici Saveza vojvodjanskih Madjara (SVM) i Srpske napredne stranke (SNS) glasali protiv. Za ove odbornike sporan je bio finansijski izveštaj Kancelarije za mlade koja će voditi klub, a upućene su i kritike da njegovi radnici nisu dostavili opravdanje za utrošena sredstva.\nSNS je u današnjem saopštenju naveo i da se “ovakav potez tumači kao ‘nekorektan i bolestan'” i da je suština “problema” u činjenici da se zarad političkih ambicija zloupotrebljava ogroman deo populacije Subotice, i da se oni koji dobro žive od Kancelarije za mlade skrivaju iza mladosti Subotice, spinovanjem pokušavajući da na traženje čistih računa upiru prstom u one koji to traže, pod izgovorom da “ne vole mlade”.\nGradonačelnik Subotice Jene Maglai izjavio je prošle nedelje agenciji Beta da je odluka da Centar bude izmešten u drugi, manje adekvatan prostor, “nekorektna i bolesna i da svako može u Gradskoj kući da vidi koliko je Kancelarija potrošila sredstava”.\nIz SNS su, ne navodeći imena u svom saopštenju, naveli da su “mladi u ovoj priči zloupotrebljeni na najgori mogući način i da ne treba da slede primer onih koji su se isključivo zarad ličnih interesa stavili u funkciju dušebrižnika za mlade ovoga grada, što se moglo videti na poslednjem skupštinskom zasedanju, a da se pritom radi o osobama koje nemaju ni legitimitet ni kredibilitet da zastupaju bilo koga, a najmanje mlade ljude koji su naša budućnost”.\nSNS je upitao i “zašto za tri godine koliko postoji Kancelarija za mlade nikada nije podvučena crta koliko je novca potrošeno, a potrošeno je oko 10 miliona dinara i kome je u interesu da štiti rad ustanove čiji je osnivač Grad, kada nema jasno definisanu budžetsku politiku”.\nKoordinatorka gradske Kancelarije za mlade Dejana Baltes izjavila je prošle nedelje da je Kancelarija “kolateralna šteta sukoba koji postoje unutar koalicije” i da su time političari pokazali svoj odnos prema mladima.


Glavne informacije o projektu | CRNVO\nGlavne informacije o projektu\nCentar za razvoj nevladnih organizacija (CRNVO) u partnerstvu sa Centrom za promjene i rješavanje konflikata iz Albanije (PARTNERS) započeo je u maju 2012. godine realizaciju projekta “Civilno društvo i lokalna samouprava u jačanju društvene kohezije u Albaniji i Crnoj Gori”. Projekat prekogranične saranje Crne Gore i Albanije finansiran je od strane Evropske unije, iz druge komponente Instrumenta za pretpristupnu podršku 2007 – 2013. Glavni cilj projekta je viši stupanj integracije, razvoja i saradnje civilnog društva u oblasti jačanja društvene kohezije u Albaniji i Crnoj Gori. Pored toga, projekat teži povećanju nivoa razmjene ideja i znanja, kao i saradnje između organizacija civilnog društva, drustvenih grupa i lokalne samouprave iz obije zemlje.\nU skladu sa ciljevima ovog projekta, planirane su aktivnosti za predstavnike nevladinih organizacija, aktivne pojedince i predstavnike lokalne samouprave iz četiri crnogorska (Bar, Danilovgrad, Plav i Berane) i četiri albanska grada (Kopliku, Bushati, Vau Dejes i Dajci). Učešćem u projektnim aktivnostima, predstavnici lokalnih samouprava i nevladinih organizacija iz ove dvije zemlje imaju priliku da ojačaju svoje kapacitete u oblastima javnog zastupanja, mobilizacije zajednice, socijalne inkluzije. Osim toga, učesnicima ovog projekta je pružena mogućnost da prošire svoja znanja o mehanizmima i modelima učešća u procesu donošenja odluka na lokalnom nivou, kao i o načinima putem kojih mogu vršiti monitoring primjene usvojenih odluka i generalno lokalnih javnih politika. Takođe, jedan od glavnih rezultata ovog projekta biće i razvijeni dobri modeli saradnje i komunikacije između nevladinih organizacija, neformalnih oblika udruženja građana i lokalnih samouprava u Crnoj Gori i Albaniji.\nPrvi trening, koji je ujedno predstavljao i prvu projektnu aktivnost, održan je u junu 2012. god. Tema treninga bila je ,,Javno zastupanje”. Treningu je prisustvovalo 20 predstavnika/ca NVO i aktivnih pojedinaca iz Crne Gore i Albanije. Cilj treninga bio je upoznavanje sa pojmom, značajem i osobenostima javnog zastupanja i načinom na koji javno zastupanje doprinosi promjeni javnih politika. Pored toga, cilj je bio i povećanje znanja polaznika treninga o vještinama i efektima javnog zastupanja, kako bi se unaprijedio kvalitet javnog zastupanja nevladinih organizacija i aktivnih pojedinaca i njihov uticaj na javne politike. Na treningu su obrađene sledeće teme: definicija javnog zastupanja, ciljevi i elementi javnog zastupanja, strategija i taktika, ciljevi kampanje, SWOT analiza, saveznici i protivnici, mete javnog zastupanja, lobiranje, koalicije.\nDrugi trening je organizovan u julu 2012. godine u gradu Koplik, Albanija. Trening na temu ,,Mobilizacija zajednice”, čiji je glavni cilj da osnaži pojedince i društvene grupe da koriste utvrđene mehanizme participacije društvenih grupa kako bi stvorile javni pritisak i olakšale promjene na lokalnom nivou, okupio je 30 učesnika sa obije strane granice. Program je fokusiran na razmjenu iskustava u oblasti mobilizacije pojedinaca i društvenih grupa, razmjenu dobrih praksi i izradu akcionog plana mobilizacije zajednice u opštinama obuhvaćenim projektom.\nU septembru 2012. godine u Danilovgradu je organizovan dvodnevni trening na temu ,,Građanska participacija na lokalnom nivou“. Treningu je prisustvovalo ukupno 18 učesnika: 9 predstavnika crnogorskih nevladinih organizacija iz Berana, Plava, Danilovgrada i Bara, i 9 aktivnih pojedinaca iz albanskih opština i zajednica Kopliku, Dajci, Vau Dejes i Bushati. Cilj treninga bio je upoznavanje učesnika sa načinima i mehanizmima, putem kojih građani u Crnoj Gori i Albaniji, mogu učestvovati u procesima donošenja i implementacije javnih politika na lokalnom nivou. Trening je obuhvatio je teorijski i praktični dio, a tokom treninga korišćeni su načini i tehnike koji podstiču i omogućavaju iskustveno učenje. Prezentacija, diskusija i rad u radnim grupama su omogućli polaznicima različite stilove učenja i na taj način podstakli njihovo aktivno učešće. Kako bi iskustveno učenje imalo potpun efekat, a polaznici sa treninga otišli sa gotovim „proizvodima“ , oni su podijeljeni u 4 grupe i tokom treniga su radili na pripremi inicijativa, jednog od glavnih mehanizama građanskog učešća u donošenju odluka.\nČetvrta projektna aktivnost, trening na temu ,,Socijalnainkluzija” organizovan je unovembru 2012. god. u gradu Bušati u Albaniji. Trening je okupio 20 predstavnika nevladinih organizacijai aktivnih pojedinaca iz lokalnih zajednica iz CrneGore i Albanije. Glavni cilj ove a ktivnosti bio je osnaživanje i jačanje kapaciteta učesnika treninga za uspješno rješavanje problema socijalne isključenosti marginalizovnih društvenih grupa.Učesnici su tokom trodnevnog treninga imali priliku da steknu znanja o načinima, mehanizmima i neophodnim resursima za socijalnu integraciju isključenih društvenih grupa.U toku praktičnog dijela treninga učesnici su radili na izradi prijedloga strateškog plana socijalne inkluzije koji se odnosi na rješavanje problema obrazovanja RAE populacije, uklanjanje arhitektonskih barijera za osobe sa invaliditetom i rješavanje problema vodosnabdijevanja.


Kijev moli na sve strane – posle Vašingtona, na redu NATO: Dajte nam pomoć za „odbranu“ od Rusije - Sputnjik Srbija\n13:36 13.04.2021 (osveženo 13:50 13.04.2021) Preuzmite kraći link\nSamo dan ranije sličan zahtev samo američkom kolegi uputio je ukrajinski predsednik Vladimir Zelenski.\n„Ukrajina nije i nikad neće biti deo ruskog sveta. Rusija mora da shvati da Ukrajina pripada zapadnom svetu. Potrebne su nam mere koje bi obuzdale Rusiju. To mogu biti nove sankcije, koje će povećati cenu ruske agresije. To bi mogla da bude i neposredna podrška usmerena na jačanje odbrambenog potencijala Ukrajine“, rekao je on na zajedničkoj konferenciji za novinare sa Stoltenbergom.\nAko se Moskva odluči za eskalaciju, to će je „skupo koštati“, kazao je Kuleba, uveravajući sagovornika da Ukrajina ne želi rat već diplomatsko rešenje konflikta.\nSituacijom na istoku Ukrajine bavila se glavna urednica Sputnjika na srpskom jeziku Ljubinka Milinčić, u autorskoj emisiji „Moj pogled na Rusiju“:\nRusija, NATO, Ukrajina


Vremenska prognoza za 4. februar (ponedeljak) | (Vesti - 03. 02. 2019) Subotica.com\nVremenska prognoza za 4. februar (ponedeljak)\nTokom sutrašnjeg dana, temperatura će se kretati u rasponu od 2 do 7 stepeni, a duvaće slab, pretežno severozapadni vetar, brzinom do 5 metara u sekundi. Dan će obeležiti prohladno i sunčano vreme, uz povremenu pojavu oblaka.\nJutarnje časove obeležiće sunčano vreme, uz povremenu pojavu oblaka, s temperaturom od 2 stepena. Tokom dana vreme se neće menjati, a najviša dnevna temperatura dostići će 7 stepeni. Duvaće slab, pretežno severozapadni vetar, brzinom do 5 metara u sekundi. Tokom noći doći će do naoblačenja, a temperatura će se spustiti na 2 stepena.\nNarednog dana (utorak) očekuje se oblačno vreme, uz mogućnost slabih i kratkotrajnih padavina u večernjim časovima. Najviša dnevna temperatura iznosiće 5 stepeni, a duvaće slab, pretežno severoistočni vetar, brzinom do 3 metra u sekundi.


Nakon sednice Socijalno-ekonomskog saveta u kome sede predstavnici Vlade Srbije, sindikata i Unije poslodavaca, rečeno je da će minimalna zarada od 1. januara sledeće godine iznositi 35.012 dinara, što je povećanje od 9,4 odsto.\nKako je navedeno, time se pokriva 89 odsto minimalne potrošačke korpe i najavljeno je da će na kraju 2023. godine biti doneta odluka da se minimalna zarada od 1. januara 2024. izjednači sa minimalnom potrošačkom korpom.\nNajavljene su i olakšice za privredu, tako što će biti povećan neoporezivi deo zarade sa 18.300 dinara na 19.300 dinara, dok će stopa doprinosa za PIO biti smanjena za 0,5 odsto.\nDva reprezentativna sindikata UGS „Nezavisnost“ i Savez samostalnih sindikata Srbije (SSSS) nisu zadovoljni najavljenim povećanjem. Oni su ostali pri svojim prvobitnim stavovima da minimalna cena rada mora da bude izjednačena sa minimalnom potrošačkom korpom, tačnije 39.000 dinara.\nSa druge strane, predstavnici Unije poslodavaca Srbije zadovoljni su predloženim povećanjem minimalne cene rada i olakšicama koje prate privredu.


Kada je pravo vreme da kažete „Volim te“ svom partneru - Ženski magazin - Horoskop, ljubav, fitness i zdravlje\nNa početku romantičnog odnosa partnerima može biti teško da prvi put izgovore reči “Volim te”. Mnogi parovi u početku nisu sigurni u osećanja svog partnera i iz straha da ne nastupi zastrašujuća tišina, oni čekaju duže nego što bi želeli da iskažu svoja prava osećanja i izgovore ove tri čarobne reči.\nAli koliko je prosečno vreme potrebno da se ove reči izgovore?\nTri meseca, očigledno, prema novom istraživanju naučnika. Istraživanje, koje je analiziralo odgovore skoro 4000 odraslih ispitanika u Britaniji, utvrdilo je da većina ljudi (22%) kaže "volim te" otprilike nakon tri meseca zabavljanja.\nDrugo najpopularnije vreme za reči "Volim te" je između četiri i šest meseci. Čak 14% ljudi je izrazilo svoja ljubavna osećanja u ovom periodu.\nZa neke ljude, međutim, tri meseca predstavljaju predugo čekanje. Ispitivanje je pokazalo da je 13% ispitanika svoju ljubav prema novom partneru izrazilo nakon samo jednog meseca zabavljanja, a 3% je to reklo nakon samo nedelju dana.\nPrešpstavljamo da se neki ljudi se snažno zaljubljuju!\nPreostale procente čine ljudi koji su čekali između devet meseci i dve godine da kažu “volim te”, a ima i onih koji nikada nisu rekli reči ljubavi svom romantičnom partneru.\nDakle, sledeći put kada se pitate da li je prerano da kažete “Volim te”, samo se setite da nema pravog ili pogrešnog vremena. Uradite sve što vam se čini ispravnim - bilo da ste u vezi sa partnerom nedelju ili godinu dana.\nPROČITAJTE SLEDEĆI TEKST: Kako da svaki put doživite orgazam


Potvrđena optužnica protiv bivših direktora A2A :: Društvo\nPotvrđena optužnica protiv bivših direktora A2A\nVijeće Višeg suda procijenilo je da su dokazi koje je podnijelo Specijalno državno tužilaštvo valjani i potvrdilo optužnicu protiv četvorice italijanskih državljana koji su bili angažovani u kompaniji A2A, a terete ih za zloupotrebu službenog položaja u privrednom poslovanju.\nPočetak suđenja, kako je potvrđeno Pobjedi u Višem sudu, zakazan je za 5. septembar, pred vijećem sutkinje Ane Vuković.\nOptužnicom su obuhvaćeni bivši izvršni direktor Elektroprivrede Crne Gore (EPCG) Enrico Malerba, bivši finansijski direktori Flavio Bianco i Massimo Sala i bivši izvršni direktor A2A Renato Ravanelli.\nKrajem decembra 2017. godine, mjesec prije okončanja istrage, Tužilaštvo je odustalo od krivičnog gonjenja kompanije A2A i tri crnogorska državljanina iz EPCG, koji su se takođe sumnjičili za zloupotrebu položaja.\nIstraga je obustavljena protiv bivšeg koordinatora glavnog finansijskog direktora Slobodana Tanasijevića, rukovoditeljke Direkcije za finansije Venke Janjušević i rukovoditeljke Direkcije za računovodstvo i poreze Vojke Ćalasan, jer je utvrđeno da nijesu učestvovali u nezakonitim radnjama.\nOkončanje istrage uslijedilo je u januaru prošle godine, nakon što je tužiteljki Stojanki Radović iz Italije dostavljena dokumentacija u okviru izviđaja protiv osoba koje su se teretile da su zloupotrijebile službeni položaj prilikom potpisivanja ugovora o konsultantskim uslugama i oštetile EPCG za višemilionski iznos.\nItalijanska kompanija A2A je u okviru poravnanja vratila 4,34 miliona EUR za konsultantske usluge.\nProvjere u ovom slučaju pokrenute su na osnovu dokumentacije koju je u oktobru 2014. godine Vrhovnom državnom tužilaštvu dostavio skupštinski Odbor za ekonomiju, nakon kontrolnog saslušanja o konsultantskim ugovorima EPCG.


DRI: Neiskorišteno preko šest miliona eura od donacija za borbu protiv Covida » Javni Servis\nDRI donio zaključak da institucije nisu efikasno upravljale donacijama Foto: PR Centar\nDRI: Neiskorišteno preko šest miliona eura od donacija za borbu protiv Covida\n4 Marta, 2022 5 Marta, 2022 iadminLeave a Comment on DRI: Neiskorišteno preko šest miliona eura od donacija za borbu protiv Covida\nDržavna revizorska institucija završila je reviziju “ciklusa o koroni” i zaključila da su nedovoljno jasan pravni okvir za formiranje i nadležnosti Nacionalnog koordinacionog tijela za zarazne bolesti (NKT), kao i izostanak šire inkluzije, multidisciplinarnosti, te nedostaci u budžetiranju, računovodstvu, javnim nabavkama i upravljanju dokumentacijom, ograničili mogućnost kontrole.\nRukovodilac kolegijuma dr Branislav Radulović, koji je sa predsjednikom Senata dr Milanom Dabovićem sproveo reviziju, Pobjedi je kazao da su skrenuli pažnju na to što se ne zna namjena preostalih 5,16 miliona eura, niti je određena institucija koja će tim sredstvima upravljati. Zbog toga su dali sedam preporuka radi normativnog poboljšanja funkcionisanja kako bi se efikasnije djelovalo na buduće krizne situacije. Na račun NKT-a od marta do septembra 2020. godine uplaćeno je 8,23 miliona eura, isplaćeno je 3,07 miliona, od čega je od 1,2 miliona uplaćenih na račune tri opšte bolnice realizovano 130 hiljada eura.\n“Od ukupno prikupljenih sredstava donacija utrošeno je dva miliona, odnosno 24 odsto. Preostala sredstva u iznosu od 1,07 miliona su na računima opštih bolnica Berane, Nikšić i Bar, dok je 5,16 miliona na računu Vlade kod CKB”, navode u izvještaju.\nRevizori smatraju da je potreba za brzim odlukama u kriznoj situaciji uticala da se novac troši bez jasno preciziranih nadležnosti, odgovornosti i kontrole. U izvještaju navode da je NKT raspolagala sredstvima na osnovu vladine odluke, ali sudeći prema dokumentaciji Generalnog sekretarijata Vlade, u pojedinim slučajevima novac se na zahtjev donatora usmjeravao ka određenim subjektima, bez adekvatne dokumentacije, što ukazuje da se NKT nije u potpunosti pridržavalo te odluke.\nNije bilo propisano da li NKT odluke donosi glasovima većine prisutnih ili ukupnog broja članova, koji je varirao između 17 i 37. Utvrđeno je da u pojedinim zapisnicima nijesu navedeni rezultati glasanja, što je bivši sekretar objasnio time da su odluke bile jednoglasne. Nedostaje dokumentacija o javnim nabavkama, ugovori i korespondencija sa dobavljačima, dokazi o isporuci i garanciji kvaliteta robe, izvještaji o implementaciji mjera iz akata iz kojih se ne vidi šta je bio stručni osnov prilikom odlučivanja koje mjere podržati i u kojoj vrijednosti. Revizori se pitaju koliko je zdravstveni sistem bio spreman, imajući u vidu da privremene bolnice nijesu bile adekvatno opremljene za polukritične i dio kritičnih pacijenata.\nVladi je preporučeno da unaprijedi regulativu kako bi se eliminisale nejasnoće za formiranje i nadležnosti koordinacionih tijela u uslovima epidemije. Trebalo bi utvrditi plan korišćenja i organ za upravljanje preostalim donacijama, obezbijediti raspodjelu sredstava po jasnim kriterijumima, uz garanciju kvaliteta opreme i više pažnje posvetiti definisanju krajnjeg ishoda trošenja i obezbijediti kontrolu. Ministarstvo zdravlja treba do 1. aprila dostaviti plan, a do 1. septembra izvještaj o realizovanim preporukama. Izvještaj će DRI proslijediti skupštinskom Odboru za zdravstvo.\nObjavljivanjem ovog izvještaja, DRI je okončala ciklus od tri revizije o provjeri kvaliteta i uspostavljanju efikasnijeg sistema borbe protiv pandemije.\n“Prepoznajući razmjere pandemije, DRI je prethodno izvršila finansijsku reviziju u vezi sa troškovima zdravstvene zaštite za kovid i evidencije rezultata PCR testiranja i obavezala subjekte revizije da je izvijeste o realizaciji preporuka”, kazao je Radulović.\nPostoje indicije, smatraju revizori, da su nabavljeni respiratori nižeg kvaliteta, ali po cijenama približnim renomiranim brendovima. Na osnovu dokumentacije i iskaza odgovornih, respiratori zbog čestih servisa nijesu bili stalno dostupni, pri čemu, kako su ukazali iz KCCG, nijesu prošli standardne sistemske procedure, a zbog nepouzdanosti potpuno su van upotrebe. Revizori su utvrdili i da postoje jake indicije da se za nabavku respiratora nije poštovala procedura javnih nabavki, a postavili su i pitanje obučenosti kadrova za rukovanje i održavanje respiratora.\nZa nabavku 31 respiratora potrošeno je 594,2 hiljade eura, za montažu, opremanje i demontažu privremenih bolnica potrošeno je 162,4 hiljade, bolnicama u Beranama, Nikšiću i Baru uplaćeno je po 400 hiljada eura, za nabavku lijeka ,,remdesivir“ 110,4 hiljade, za opremu za testiranje na kovid 185,9 hiljada, za pomoć opštini Tuzi 259,7 hiljada. Sredstva su otišla i Crvenom krstu i narodnim kuhinjama, dok je javnim zdravstvenim ustanovama isplaćeno 146,6 hiljada, po zahtjevu donatora, ali u odlukama NKT nije precizirano za koju namjenu.\nTagged Branislav Radulović Covid mjere Covid-19 DRI Državna revizorska komisija\nNisu zabilježeni radioaktivni skokovi nakon požara u nuklearnoj elektrani Zaporožje


Petlja Šićki Brod i dalje u blokadi: Borci će i drugu noć provesti napolju - LTK - INFO | Info blog-portal\nHome / TK info / Petlja Šićki Brod i dalje u blokadi: Borci će i drugu noć provesti napolju\nPetlja Šićki Brod i dalje u blokadi: Borci će i drugu noć provesti napolju\nožujka 01, 2018 TK info\nProtesti bivših boraca na petlji Šićki Brod kod Tuzle i dalje traju. Ni izuzetno niske temperature i snijeg koji pada satima, nisu omeli demobilisane borce u nakani da i dalje drže u blokadi petlju Šićki Brod. Kako javlja reporter portala Tuzlanski.ba, demobilisani borci će i ovu noć provesti napolju.\nBivši borci ne namjeravaju prekinuti blokadu petlje niti odustaju od svojih zahtjeva. Traže da im se pridruži i lično obrati federalni ministar za pitanja boraca i invalida odbrambeno- oslobodilačkog rada Salko Bukvarević. Bukvarević je već ranije pozvao predstavnike iz Tuzle da dođu u Sarajevo kako bi razgovarali, međutim oni na to ne pristaju.\nDemobilisanim borcima danas su se pridružili i građani, kao i tuzlanski aktivisti koji su donosili hranu i sokove. Iako je ranije bila najavljena moguća akcija Specijalne jedinice, do toga, kako je potvrđeno iz MUP-a TK za sada neće doći, jer postoje i drugi alternativni putni pravci kojima automobili mogu saobraćati.\nPodsjetimo,na sinoć vanredno održanoj press konferenciji premijer Vlade FBiH Fadil Novalić je kazao kako su zahtjevi boraca koji su u blokadi držali nekoliko glavnih saobraćajnih čvorišta u BiH visoko postavljeni i kako ih Vlada nije u mogućnosti ispuniti.\nPetlja Šićki Brod i dalje u blokadi: Borci će i drugu noć provesti napolju Reviewed by LTK-INFO.COM - Lukavački info blog-portal on ožujka 01, 2018 Rating: 5


Ljajić: Kosjerić može da bude prepoznatljiv i po etno turizmu – SDP Srbije\nLjajić: Kosjerić može da bude prepoznatljiv i po etno turizmu\nPredsednik Socijaldemokratske partije Srbije Rasim Ljajić posetio je danas Кosjerić, u okviru kampanje za predstojeće lokalne izbore, koji će se u toj opštini održati 28. marta.\nLjajić je tom prilikom, zajedno sa predsednikom opštine Žarkom Đokićem i predsednicom opštinskog odbora SDP Srbije Dušicom Nikolić obišao projekte turističke infrastrukture, koji su realizovani i započeti za vreme njegovog mandata u Ministarstvu trgovine, turizma i telekomunikacija.\n“ Ovo je jedna od opština koja ni jednog trenutka, ni jedne sekunde nije kasnila sa završetkom onih projekata za koja su dobili sredstva iz Vlade i tada Ministarstva turizma. Danas smo imali priliku da vidimo projekte koje smo završili na sportskom centru,zatim realizaciju projekta izgradnje etno pijace i svavako, jedan veliki kapitalni projekat za Кosjerić – završni radovi na rekonstrukciji zgrade koja se sada koristi kao multifunkcionalni kulturni centar“ rekao je Ljajić .\nOn je naveo da će realizacija svih ovih projekata doprineti boljem turističkom razvoju i turističkoj prepoznatljivosti opštine Кosjerić.\nOpština Кosjerić pored poljoprivrede, ima šansu da postane prepoznatljiva po posebnoj grani turizma , a to je etno turizam koji može biti stimulans mnogim domaćinstvima da ulažu u turizam.\n„ Mi očekujemo da će sve ovo što radimo, i to je suština, podstaći privatni sektor da ulaže u turističke objekte i turističke kapacitete. Ovde nedostaje smeštajnih kapaciteta, to više ne radi ni jedna država, ali radi privatni sektor. Ako privatni sektor vidi da država ulaže , da brine o jednoj opštini, o jednom kraju, da ulaže sredstva za razvoj turističke infrastrukture , sigurni smo da će i privatni sektor to prepoznati. To je naše iskustvo iz drugih područja, drugih gradova i opština u Srbiji i verujem da ćemo naredne godine i narednih godina, kada buduemo obilazili opštinu Кosjerić , imati priliku da otvaramo druge, slične objekte i one sadržaje koji će pomoći turistički, privredni i svaki drugi razvoj ove opštine „ reka je Ljajić nakon obilaska.\nNa izborima u Кosjeriću SDP Srbije nastupiće u koaliciji sa SNS.


Kasko osiguranje – Kasko 021 – Životno osiguranje, Kasko osiguranje, Putno osiguranje…\nPo svome izboru, vlasnici vozila mogu uraditi polisu KASKO osiguranja, kojom stiču potpunu zaštitu, čak i kada šteta nastane njihovom greškom, padom ili udarom nekog predmeta, usled požara, oluje, grada, manifestacija i demonstracija, obesti trećih lica…\nRadna vozila (Vozila za servisnu službu sa raznim ugrađenim oruđima, kombajni, bageri, autodizalice…).\nosnovno kasko osiguranje – Ugovaranjem osnovnog kasko osiguranja štitite vozilo od rizika oštećenja ili uništenja u saobraćajnoj nezgodi (sudar, udar, prevrnuće, iskliznuće), pada ili udara nekog predmeta, požara, eksplozije, iznenadnog termičkog ili hemijskog delovanja spolja, udara groma, oluje, grada, snežne lavine, poplave, bujice, potapanja, pada vazdušne letelice, manifestacija, demonstracija, zlonamernih postupaka trećih lica i oštećenja tapacirunga prilikom pružanja pomoći drugim licima u nezgodi;\ndopunsko kasko osiguranje – kojim štitite Vaše vozilo od rizika kradje i utaje, uz mogućnost osiguranja dodatne opreme, alata i pribora, troškova vuče, zamenskog vozila…\ndelimično kasko osiguranje – kojim štitite stakla na Vašem vozilu od rizika loma i oštećenja. Pod staklima se u ovom slučaju podrazumevaju stakla „kroz koja se gleda – prednja, zadnja i bočna (ne priznaju se farovi, plastike i stakla na svetlosnim uređajima, ogledalima ili krovu vozila). Delimično kasko osiguranje moguće je ugovoriti i na polisi obaveznog osiguranja od autoodgovornosti.\nNa cenu takođe utiču i marka i tip vozila (kod rizika krađe vozila postoje marke koje spadaju u rizičnu grupu), cena vozila, starost vozila, način finansiranja (lizing, kredit, keš..), bonusi i popusti, …\n← Paketi osiguranja\nBiznis paketi →


Rajko Petrović - Analiza lokalnih izbora u BiH - Novi Standard\nRajko Petrović 19.11.2020. 17:38 20.11.2020.\nLokalni izbori u Bosni i Hercegovini, održani 15. novembra 2020. godine, opravdali su očekivanja dobrog dela tamošnje, ali i regionalne javnosti – očekivanja da će se desiti kako kratkoročno, tako i dugoročno važne promene na tamošnjoj političkoj sceni. Za multietničke i duboko podeljene zemlje, poput Bosne i Hercegovine, lokalni izbori nisu samo borba između toga koji kandidat će asfaltirati više ulica, privući više investitora ili zaposliti više ljudi. Oni su i odmeravanje političkih snaga i različitih koncepata kako unutar konstitutivnih naroda, tako i između njih.\nNeki statističari idu toliko daleko da tvrde kako su izbori u Bosni i Hercegovini, a posebno oni lokalni, merodavniji izvor podataka o broju i nacionalnoj strukturi stanovnika negoli sam zvanični popis stanovništva. U svakom slučaju, oni su bili važna uvertira pred opšte izbore koji će se održati 2022. godine, a koji će po mišljenju struke biti jedni od najbitnijih u kratkoj istoriji te zemlje.\nEtnička karta BiH na osnovu rezultata izbora (Ilustracija: Rajko Petrović)\nNajveći pobednik izbora u Republici Srpskoj je, kao i već godinama unazad, Savez nezavisnih socijaldemokrata (SNSD) Milorada Dodika. Veliki udarac za ovu partiju svakako predstavlja gubitak mesta gradonačelnika Banjaluke, ali i neuspeli, unapred dogovoreni plan sa bivšim kandidatom Srpske demokratske stranke (SDS) Mićom Mićićem o dobijanju mesta gradonačelnika Bijeljine. Dakle, u dva najveća grada Srpske SNSD nije osvojio mesta gradonačelnika, što mnogi doživljavaju kao katastrofalan poraz.\nMeđutim, ukoliko pogledamo skupštinske sastave u datim gradovima, videćemo da će SNSD sa svojim partnerima imati stabilnu većinu, što je bitnije negoli imati prvog čoveka grada. SNSD je osvojio čak 36 opština i gradova, i to širom Republike Srpske – od Trebinja, preko Foče, Pala, Istočnog Sarajeva i Zvornika, sve do Doboja, Gradiške i Prijedora. Posebno su važne dugo čekane pobede u Prijedoru i Doboju, kao velikim gradovima i centrima regija. Zahvaljujući tome, a i velikom neuspehu Stranke demokratske akcije (SDA), SNSD se profilisao kao najsnažnija politička partija u Bosni i Hercegovini. Ona je i jedina partija koja je ostvarila pobede u oba entiteta, jer je osvojila i Glamoč, Drvar i Bosanski Petrovac u Federaciji Bosne i Hercegovine.\nDraškova pobeda – po koju cenu?\nFenomen Draška Stanivukovića je u centru pažnje ovog izbornog procesa. Dvadesetsedmogodišnji član Partije demokratskog progresa (PDP) uspeo je da pobedi kandidata SNSD-a Igora Radojičića i postane gradonačelnik Banjaluke. Stanivuković je popularnost stekao tokom žustrih skupštinskih rasprava sa Dodikom i njegovim partijskim kolegama, ali i tokom višemesečnih demonstracija pod parolom „Pravda za Davida“. Nema sumnje da su Banjalučani izabrali Stanivukovića jer su razočarani ekonomskom i socijalnom politikom aktuelne vlasti, sumnjivim aferama koje se pripisuju pojedincima u njoj, a neki verovatno smatrajući da je jednostavno vreme da se nakon 22 godine vlast u Banjaluci promeni.\nOno što je važno istaći, a što često prolazi „ispod radara“ analitičarima prilika u BiH, jeste politika koju Stanivuković zagovara. Stanivuković pripada talasu novih mladih lidera, koji imaju određenu dozu harizme i energije, ali im nedostaje politička zrelost i svest o potrebi da se od dnevnopolitičkih prepucavanja sačuvaju vitalni nacionalni interesi. Politika Draška Stanivukovića je standardna priča o borbi protiv kriminala i korupcije, nepotizma i bahatosti vlasti i nema sumnje da bi takvu politiku morao podržati svaki građanin.\nNovoizabrani gradonačelnik Banjaluke Draško Stanivuković tokom proslave izborne pobede na Trgu Krajine, Banjaluka, 15. novembar 2020. (Foto: Snimak ekrana/Jutjub)\nPitanje je, međutim, po koju cenu i sa kojim sredstvima se to želi ostvariti. Ako su sredstvo sarajevski antisrpski mediji i antisrpski mediji u regionu uopšte, a eventualna cena razgradnja institucija Republike Srpske i preovladavanje građanističke mantre o miru, toleranciji i slozi među narodima u BiH (od kojih se bošnjački neskriveno zalaže za ukidanje Republike Srpske) nauštrb odbrane identiteta i integriteta Srba i Srpske, pitanje je da li se treba upuštati u takvu avanturu.\nDraško Stanivuković, uprkos pokušajima svojih PR stručnjaka da to izokrenu u njegovu korist, jeste pozvao na izgradnju „Parka mira“ u Banjaluci, gde bi se napravio spomenik tri vojnika iz sukobljenih strana u ratu iza nas (za šta postoji video dokaz), a što bi bilo nedopustivo za grad koji je u više navrata stradao od tih istih, nama sukobljenih vojnika i njihovih predaka. Za razliku od gostovanja na beogradskim medijima, Stanivuković kao neretki gost u Sarajevu govori i da otcepljenje Republike Srpske nije realna opcija i da je na Drini granica, verovatno vodeći računa da ne uvredi sarajevsku čaršiju čiju podršku uživa. S obzirom da Stanivuković pretenduje na promene u celoj Republici Srpskoj, za šta verujem da ima potencijala, ostaje nada da će se njegova politika menjati iz građanističke u pravcu srpske nacionalne.\nSrpska demokratska stranka je, u poređenju sa prethodnim izbornim ciklusom, ostvarila zadovoljavajuće rezultate. Odbranila je Bijeljinu, osvojila Derventu, Modriču i Brod, a zadržala neka tradicionalna uporišta u Istočnoj Republici Srpskoj i Hercegovini. Najveći udarac za SDS je gubitak Doboja, koji je bio jedna od njenih ključnih izbornih baza. Ipak, 18 osvojenih opština i gradova pokazuju da je SDS i dalje samo bleda senka partije koja je dominirala na političkoj sceni Srpske tokom 1990-ih i početkom 2000-ih. Deluje izvesno da se SDS pomirila sa ulogom tek jednog od partnera u „anti-SNSD“ koaliciji, i da svoju pravu šansu očekuje na izborima 2022. godine.\nSDA kao najveći gubitnik\nNajveći gubitnik ovih izbora je Stranka demokratske akcije. Partiji Bakira Izetbegovića, za koju mnogi već godinama tvrde da se pretvorila u pravo pravcato porodično preduzeće, desilo se ono čega se najviše plašila – izgubila je Sarajevo. Takozvana „četvorka“ (koalicija protiv SDA, sastavljena od njenih bivših funkcionera) osvojila je četiri od pet sarajevskih opština, a i tu jednu koju SDA drži osvojio je Semir Efendić, koji će u narednom periodu najverovatnije napustiti stranku usled neslaganja sa njenim rukovodstvom. Stranka je sa 31 opštinom i gradovima iz 2016. godine pala na 26, među kojima nema nijednog većeg grada. Tako, mimo Starog Grada (Sarajevo), SDA mora da se zadovolji gradovima poput Konjica, Živinica, Travnika i Sanskog Mosta.\nIzetbegovićeva izjava da je zadovoljan osvajanjem Bosanskog Petrovca (u kome živi 7.000 stanovnika, od čega su skoro polovina Srbi) odaje njegovu nemoć da prihvati realnost, a realnost je da se u bošnjačkoj politici profilišu nove političke snage i politički lideri, poput Elmedina Konakovića i njegovog pokreta Narod i pravda. Brojne afere koje su potresale SDA (poput špijunske afere „Asim“ i kontroverzi oko fakultetske diplome bivšeg šefa obaveštajne službe Osmana Mehmedagića Osmice), nepotizam i familizam najgore vrste, ali i unutarstranački razdori doveli su SDA pred najteže ispite u svojoj tridesetogodišnjoj istoriji. Politička previranja unutar bošnjačkog korpusa svakako su važna kako za budući razvoj zemlje u celini, tako i za odnose zvaničnog Sarajeva i Banjaluke.\nPredsednik SDA Bakir Izetbegović tokom prvog obraćanja medijima nakon objavljivanja rezultata lokalnih izbora, Sarajevo, 15. novembar 2020. (Foto: Snimak ekrana/Jutjub)\nIzuzetnu vitalnost pokazala je Hrvatska demokratska zajednica Bosne i Hercegovine (HDZ BiH) Dragana Čovića. Ostvarila je tradicionalno ubedljivu pobedu u nizu zapadno- hercegovačkih opština, te poboljšala svoju poziciju u Srednjoj Bosni. Tu ne samo da je zadržala Kiseljak, Kreševo i Vitez, nego je i „preotela“ Novi Travnik od SDA, što je i više nego zadovoljavajuća kompenzacija za gubitak Tomislavgrada.\nOsvojivši 20 opština u kojima su Hrvati većina, HDZ BiH je potvrdila da je legitimni predstavnik Hrvata u BiH i pokazala da je ostala neokrznuta od perfidnog pokušaja Željka Komšića (uz podršku bošnjačke političke elite) da se nametne kao lider ovog konstitutivnog naroda, pritom ponovo obesmislivši njegov izbor za člana Predsedništva BiH iz redova hrvatskog naroda. Nema sumnje da će Dragan Čović i dalje ostati istinski lider Hrvata u BiH i da će bez njega i u buduće biti teško praviti značajnije reformske korake na nivou cele države.\nOhrabrujući rezultat u Brčkom\nPosebno su važni i zanimljivi rezultati u Brčko Distriktu, koji se još uvek sa nestrpljenjem očekuju. Na osnovu 70 odsto prebrojanih glasova, srpske partije zbirno imaju 45 odsto glasova, ali je SDA pojedinačno ubedljivo najsnažnija politička partija. Sistem vlasti u Brčkom je takav da dolazi do podele funkcija po nacionalnom ključu, ali je i te kako važno kako su partije pozicionirane u njegovoj skupštini. Projekcije govore u prilog tome da su srpske partije odnele većinsku pobedu u samom gradu, kao i u mestima u pravcu jugoistok i severozapad u odnosu na sam grad, a koja su deo „koridora“ koji spaja dva velika dela Republike Srpske.\nLokalni izbori u Mostaru biće održani mesec dana kasnije, i to prvi put posle 12 godina pauze. Srpske partije nastupiće na njima u koaliciji pod nazivom „Ostajte ovdje – zajedno za naš Mostar“, a velika borba za vlast vodiće se između HDZ BiH i SDA, s tim što se prvoj daje blaga prednost.\nU svakom slučaju, Brčko i Mostar su simboli podeljenosti BiH i strateški važni gradovi za njene narode.\nMapa BiH na osnovu izbornih rezultata 2020. (Ilustracija: Rajko Petrović)\nZa kraj, kao što smo već napomenuli, rezultati izbora u BiH jedan su od najboljih parametara za etničku kartu ove zemlje, uprkos glasanju poštom i izbornim malverzacijama. Srbi su, sudeći po njima, relativna (ređe) i apsolutna (češće) većina u svim opštinama i gradovima u Republici Srpskoj, kao i u tri opštine u FBiH – Glamoču, Drvaru i Bosanskom Grahovu. Hrvati su apsolutna većina u Zapadnoj Hercegovini, relativna većina u Mostaru (po izbornim anketama), a većina su i u četiri opštine u Srednjoj Bosni i u tri posavske enklave (Orašje, Domaljevac i Odžak).\nBošnjaci i dalje ostaju, uprkos agresivnoj unitarističkoj (kvazigrađanističkoj) politici i manipulacijama, sa ukupnim brojem stanovnika i bošnjačkim udelom na istom (realnim se čine procene da je broj Bošnjaka danas ispod 1,5 miliona) stešnjeni u dve celine – Zapadnoj Krajini i „trouglu Sarajevo-Zenica-Tuzla“.\nNaslovna fotografija: Mario Salerno/consilium.europa.eu\nKolumna, PolitikaBiHDragan ČovićDraško StanivukovićLokalni izboriMilorad DodikRajko PetrovićRepublika SrpskaSDASNSDHDZ


February 2018 - Sportske vesti\nSouth Media\t28/02/2018\nGrupa entuzijasta zaljubljenih u košarku već nekoliko godina sa uspehom realizuje nadmetanje pod nazivom “Basketliga” – amatersko takmičenje u košarci “4 na 4”. Proteklog vikenda je startovala četvrta sezona ove lige i u naredna 4 meseca svake subote i nedelje\nIgor Vučić, vršilac dužnosti direktora JKP „Naisus“ jednoglasno je izabran za predsednika Rukometnog kluba Železničar. Igor Vučić po struci je diplomirani ekonomista, rođen je 1976. godine, a najveći deo dosadašnjeg radnog veka proveo je na organizacionim i upravljačkim poslovima u\nSouth Media\t27/02/2018\nProteklog vikenda Univerzitetski košarkaški klub Student se u dve kategorije sastao sa košarkašicama beogradske Crvene Zvezde. Prvo su u okviru 19. kola prve Ženske košarkaške lige seniorke Studenta očekivano poražene u beogradu od lidera šampionata Crvene Zvezde ubedljivim rezultatom 81:57.\nAKL: Mališić – MVP kola. Mitrović spektakularno “zakucao” (VIDEO)\nDragan Panajotović\t26/02/2018\nČetiri utakmice “B” divizije Amaterske košarkaške lige Niša odigrane su minulog vikenda, dok je jedna odložena za naredni. Niš Reunion je ostvario i sedmu pobedu u prvenstvu nakon što je savladao ekipu Sremca 74:42. Niš Reunion je jedina neporažena ekipa\nNiš ima tri stonoteniske ekipe u drugom po rangu takmičenu, i to Železničar i Medijanu u muškoj i ekupu Josip Kolumba u ženskoj konkurenciji. Železničar u muškoj i Josip Kolumbo u ženskoj konkurenciji imaju izgledne šanse da se domognu Superlige\nPosle dužeg niza godina održano je jedno jako i masovno prvenstvo u boksu. U Jagodini se od 21. do 24. februara na Prvenstvu Srbije okupilo sve čime naš boks trenutno raspolaže, pa i više od toga. Više jer je među\nU 24. kolu Superlige Radnički je gostovao u Čačku gde je remijem, rezultatom 1:1, prekinuo sjajni niz od 6 uzasopnih pobeda. Može se slobodno reći da su Nišlije ispustile pobedu i da ovoga puta nisu imali ni dovoljno sreće. U\nOdbojkaši Niša poraženi su od Spartaka iz Subotice sa 3:0 po setovima 28:30, 23:25 i 17:25 i imajući u vidu da je Spartak iz Ljiga lako, sa 3:0 preslišao ekipu Ribnice iz Kraljeva, superligaški status pokušaće da sačuvaju u baražu\nRukometaši Železničara vratili su se na pobednički kolosek pošto su u hali „Čair“ pregazili ekipu Rudara iz Kostolca sa 37:22. Dva neprijatna vezana poraza očigledno su stigla kao otrežnjenje pred nastavak prvenstva pa je Želja punom snagom zaigrao od prvog


Dan online - Drustvo: Na trgu nema dočeka Pravoslavne nove godine - 2019-01-11\nDrustvo IZ GLAVNOG GRADA TVRDE Na trgu nema dočeka Pravoslavne nove godine\nNa Trgu nezavisnosti u Podgorici neće biti organizovan doček Pravoslavne nove godine 13. januara, u organizaciji Demokratskog fronta, odgovorili su CdM-u iz Glavnog grada. Tvrde da to nije moguće jer se na gradskom trgu nalaze privremeni objekti koji će biti uklonjeni do 15. januara.\n– Ukupnoj javnosti, a na zadovoljstvo velikog broja građana i posjetilaca Podgorice i Crne Gore, poznato je da je na glavnom gradskom trgu ove godine organizovan Prvi podgorički pazar u okviru kojeg je priređen bogat tronedjeljni kulturno-zabavni program. U tu svrhu je na Trgu nezavisnosti postavljen veliki broj objekata privremenog karaktera koji će u skladu sa rješenjima nadležnog organa Glavnog grada biti uklonjeni do 15. januara. S tim u vezi, na zahtjev Demokratskog fronta za postavljanje privremenih objekata na istoj lokaciji nije moguće pozitivno odgovoriti – rekli su u Glavnom gradu za CdM.\nâDemokratski front je najavio da će 13. januara organizovati doček Pravoslavne nove godine na Trgu nezavisnosti u Podgorici. A.O.


Prijave za podsticaje pri zapošljavanju do 15. jula Prijave za podsticaje pri zapošljavanju do 15. jula\nObjavljeno: 4. 7. 2019 u 16:01h\n26. 10. 2019. | 09:48\nJavni poziv se odnosi na dodjelu podsticaja za unapređenje poslovanja privrednih društava i samostalnih preduzetnika, te osposobljavanje srednjih stručnih škola za obavljanje učeničke prakse u proizvodnim, zanatskim, trgovinskim i uslužnim djelatnostima.\n“Kada su u pitanju troškovi nabavke osnovnih sredstava sa ciljem tehnološkog razvoja malih i srednjih preduzeća, sufinansiranje iznosi do 30 odsto nabavne vrijednosti sredstava. Maksimalan iznos sredstva po podnosiocu prijave ne može biti veći od 20.000 KM. Podsticajna sredstva za sufinansiranje nabavke opreme za opremanje kabineta za praktičnu nastavu srednjih stručnih škola sa ciljem obezbjeđenja kvalifikovane radne snage neophodne na tržištu rada iznose najviše 30.000 KM po podnosiocu prijave” – kažu u Gradskoj upravi.\nI ove godine, Gradska razvojna agencija u sklopu ovog javnog poziva za dodjelu podsticajnih sredstava, organizuje obuku za izradu biznis plana za nezaposlena lica koja su prijavljena na evidenciji Zavoda za zapošljavanje i odlučili su se za započinjanje samostalnog biznisa.\nObuka za izradu biznis plana, koji je jedan od obavezujućih dokumenata po javnom pozivu, biće u prostorijama Gradske razvojne agencije u ulici Josifa Pančića 8.


Categories Foto dana\t- Nov 28, 2014\nSve čari Norveške i njene magične prirode\nPredivne zelene šume, fjordovi, snežne planine, tundre, Norveška je oduvek bila zemlja koja je privlačila sve avanturiste i ljubitelje prirode. Uživajte u magičnim … “Sve čari Norveške i njene magične prirode”\nCategories Foto dana\t- Nov 27, 2014\nDirljivo: Iza uniforme se kriju sasvim obični ljudi (FOTO)\nAko gledate na vojnike kao na heroje ili bezdušne ljude, ne treba zaboraviti da su oni sasvim obični ljudi koji obavljuju svoj posao. … “Dirljivo: Iza uniforme se kriju sasvim obični ljudi (FOTO)”\nCategories Foto dana\t- Nov 26, 2014\nVerovatno ste već nailazili na interesantne i kreativne fotografije kućnih ljubimaca, ali sigurni smo da ovakve još uvek niste videli. Hemfri je mali … “Neobične avanture malog ježa (foto)”\nCategories Foto dana\t- Nov 25, 2014\nDirljivo: Frizer svake nedelje ulepšava beskućnike\nMark Bustos je popularni njujorški frizer koji svoj slobodan dan koristi kako bi usrećio ljude na ulici. Svake nedelje Mark odlazi u dugu … “Dirljivo: Frizer svake nedelje ulepšava beskućnike”\nCategories Foto dana\t- Nov 24, 2014\nPreslatko: Kad velike kuce požele zagrljaj\nTo što su veliki, ne znači da su zaboravili na maženje i zagrljaje. Naprotiv, ovi psi su prave maze, a ono što obožavaju … “Preslatko: Kad velike kuce požele zagrljaj”\nCategories Foto dana\t- Nov 23, 2014\nKad bebe poziraju: Najkomičnije fotografije mališana\nFotografije mališana su dragocene uspomene, a pogotvo kada izgledaju ovako šaljivo. Kad god se osećate neraspoloženo, jedan pogled na ovakvu fotografiju menja sve. … “Kad bebe poziraju: Najkomičnije fotografije mališana”\nCategories Foto dana\t- Nov 22, 2014\nSa aknama, celulitom, strijama… Ovako izgleda “normalna barbika”!\nNajpopularnija lutka na svetu – Barbika – dobila je oštre kritike kako negativno utiče na devojčice, stvarajući nerealnu sliku o tome kako treba … “Sa aknama, celulitom, strijama… Ovako izgleda “normalna barbika”!”\nCategories Foto dana\t- Nov 21, 2014\nOptička iluzija: Neverovatne 3D tetovaže\nUmetnost tetoviranja je toliko uznapredovala da tatu majstori kreiraje neverovatne optičke iluzija na telima svojih mušterija. Zahtevi su različiti, a rezultati fascinantni, pogledajte! … “Optička iluzija: Neverovatne 3D tetovaže”\nDan posle: Prirodi lekovi za mamurluk\nEva Longorija ne planira da se ostvari u…\nUvek iznenađuje: Od oskudno odevene Afrodite do ženstvene…


Petak , 2017-11-03 | 13:50:26\nS obzirom da je prosečna satnica žena u Evropi za 16,3 odsto manja nego satnica muškaraca, Evropljanke će od danas do kraja godine zapravo raditi besplatno.\nEvropski dan jednakih plata, koji ove godine pada 3. novembra, označava dan u godini kada žene, zbog manjih plata nego što imaju njihove muške kolege, počinju da rade praktično besplatno.\nIako su u EU žene po obrazovanju jednake ili čak obrazovanije od muškaraca, to se ne vidi na tržištu rada.\nŽene takođe nisu dovoljno zastupljene na najvišim pozicijama u najvećim kompanijama u EU - među 14 predsednika uprava samo je jedna žena i takodje je žena samo jedan od 20 izvršnih direktora.\nU zajedničkom saopštenju prvi potpredsednik Evropske komisije Frans Timermans, komesarka za zapošljavanje i socijalna pitanja Marijan Tisen i komesarka za pravdu Vera Jurova istakli su da je rodna ravnopravnost, uključujući iste plate za žene i muškarce, jedna je od osnovnih vrednosti EU ali da je to i dalje daleko od realnog stanja.\n"To znači da žene dva meseca godišnje rade besplatno u poredjenju sa njihovim muškim kolegama. To je šokantna i neprihvatljiva nepravda u Evropi u 21. veku", naveli su visoki evropski zvaničnici.\nOni su u saopštenju EK povodom Evropskog dana jednakih plata takodje najavil da će za nekoliko nedelja predstaviti Akcioni plan za borbu protiv rodnog jaza u platama.\nU medjuvremenu se u novom istraživanju Svetskog ekonomskog foruma (SEF) upozorava da će ženama širom sveta biti potrebno više od dva veka da dostignu jednakost na radnom mestu.\nTo istraživanje pokazalo je da će za uklanjanje dispariteta u platama i mogućnostima za zapošljavanje između muškaraca i žena u svetu biti potrebno 217 godina prema 170 godina, koliko se računalo pre godinu dana.\nKada se uzmu u obzir i drugi indikatori, poput pristupa zdravstvu i obrazovanju i učešća u političkom životu, zatvaranje jaza između muškaraca i žena potrajaće 100 godina.\nSEF radi globalni indeks rodne ravnopravnosti od 2006. a najnoviji, objavljen ranje ove nedelje, prvi je u kojem je "spor ali stabilan napredak" ka jednakosti žena i muškaraca zaustavljen.\nZatvaranje jaza u rodnoj ravnopravnosti, posebno u ekonomskoj sferi, ne samo da bi mnogo doprinelo na socijalnom nivou već bi, kako ukazuju iz SEF, moglo da donese ekonomijama milijarde dolara.\n"Do 2025. bi globalni BDP mogao da bude uvećan za 5,3 hiljade milijardi dolara ako bi se u istom periodu smanjio jaz između muškaraca i žena u ekonomskom participiranju za 25%", ističe se u izveštaju SEF.\nJaz između muškaraca i žena je u istraživanju koje je obuhvatilo 144 zemlje kalkulisan je na osnovu indikatora ekonomije, zdravstva, obrazovanja i politike.\nIsland je prvi po indeksu rodne ravnopravnosti jer je uklonio 88% jaza između muškaraca i žena i tu poziciju drži već devet godina.\nNa drugom i trećem mestu globalne liste su Norveška i Finska, četvrta je Ruanda a peta Švedska, dok je Jemen poslednji na listi.\nPo kriterijumu ekonomske ravnopravnosti žena i muškaraca Srbija je 72. u svetu, po ravnopravnosti u oblasti zdravlja sa još nizom zemalja deli prvo mesto, u domenu obrazovanja je 47. a po politčkoj osnaženosti odnosno učešću žena u politici 38.\nU Madjarskoj od sutra beskućnicima zabranjeno da prenoće na javnom mestu\nNajmanje 28 mrtvih u borbama na istoku Sirije\nNa Majorci još troje nestalih


On je izjavio da je Srbija odlaskom reprezentativke u streljaštvu Bobane Momčilović Veličković ostala bez višestruke šampionke.\n- Danas je srpski sport ostao bez jedne od šampionki koja je bila naš ponos u svakom smislu. Reprezentativka Srbije u streljaštvu Bobana Momčilović Veličković preminula je u 30. godini života, samo nekoliko nedelja pošto je postala i majka. Njena porodica ostala je bez predivne mlade žene pune ljubavi, a naša sportska porodica, naša Srbija, bez višestruke šampionke koja je hrabro, puna entuzijazma i ljubavi prema sportu išla ka najvecim vrhovima i osvajala ih. Ministarstvo omladine i sporta sa beskrajnom tugom oprašta se od naše Bobane čiji je put prerano završen, piše u saopštenju Udovičića.


Od početka pandemije korona virusa i uvođenja vanrednog stanja 15. marta, kako se do sada vidi iz zvaničnih podataka srpskih institucija, velika novčana pomoć najavljena je iz Evropske unije (EU).\nTakođe, Norveška je dala milionsku donaciju, nešto manje stiže iz Švajcarske, Kina je poslala medicinske stručnjake i veliku količinu opreme, humanitarna isporuka dolazi i iz Ujedinjenih Arapskih Emirata, dok se Rusija, sa kojom Beograd poslednjih godina značajno sarađuje, još ne izjašnjava o eventualnoj pomoći Srbiji.\nEvropska unija i još dve države Evrope obezbedile su Srbiji pomoć od 100 miliona evra za borbu protiv korona virusa, pokazuju podaci koje je Ministarstvo za evropske integracije Srbije (MEI) dostavilo Radiju Slobodna Evropa (RSE).\nEvropska unija pripremila je paket od 94 miliona evra za Srbiju tako što joj je omogućila prenamenu neutrošenih sredstava iz fonda Instrumenta za pretpristupnu pomoć (IPA) i tekućih projekata.\nPo zahtevu Vlade Srbije upućenom 16. marta, Oliver Varheji, komesar EU za susedsku politiku i pregovore o proširenju, devet dana kasnije dao je instrukciju nadležnoj evropskoj službi da za Srbiju oslobodi ta sredstva.\nKako za RSE navode u Ministarstvu za evropske integracije, to po stavkama znači da je Srbiji na raspolaganju 15 miliona evra za hitne potrebe iz tekućih programa i ugovora u okviru Programa Organizacije ujedinjenih nacija za razvoj (UNDP) i Kancelarije Ujedinjenih nacija za projektne usluge (UNOPS), da se sagledava mogućnost korišćenja 21 miliona evra iz Programa za podršku evropskim integracijama, kao i da se dodatna sredstva od 57.6 miliona evra, opredeljena za projekte koji nisu počeli, preusmere za podršku srpskom zdravstvenom sistemu i prevazilaženja socioekonomskih posledica krize izazvane pandemijom korona virusa.\nSem Fabrici, šef Delegacije EU u Srbiji, i Jadranka Joksimović, ministarka Srbije za evropske integracije, prethodno su Beogradu 20. marta potpisali sporazum kojim se obezbeđuje 7.5 miliona evra bespovratne pomoći Evropske unije, od čega je milion namenjen za dopremanje medicinske opreme, koja spada u generalni paket od 94 miliona.\nKako je saopšteno tom prilikom, određeni su tekući programi i projekti iz kojih se mogu osloboditi sredstva za hitnu nabavku medicinskih aparata i opreme, kao što su respiratori, uređaji za testiranje, testovi, maske, monitori…\nS tim u vezi, navode u MEI, EU je odobrila korišćenje dodatnih tri miliona evra za pokrivanje troškova nabavke ove opreme, koja je u toku.\nDonacije Norveške i Švajcarske\nKraljevina Norveška donirala je Srbiji pet miliona evra, kako je 20. marta u Beogradu saopštio norveški ambasador Jern Eugen Jelstad, za nabavku medicinske opreme u borbi protiv korona virusa.\nSa predstavnicima ambasade Švajcarske u Beogradu, saopštili su iz MEI, vode se razgovori kako iskoristiti sredstva u iznosu od oko 500.000 švajcarskih franaka (oko 470.000 evra).\nAvion sa medicinskom opremom iz Tjanđina u Kini, prvi od nekoliko najavljenih transporta pomoći za Srbiju koje finansira Evropska unija, stigao je 26. marta u Beograd.\nZaposlenici na aerodromu "Nikola Tesla" istovaruju medicinske potrepštine poslate iz Kine kako bi pomogli u borbi protiv virusa korone u Srbiji, 21. mart 2020. godine.\nOvim putem u Srbiju je dopremljena medicinska oprema za borbu protiv korona virusa u kojoj su respiratori, testovi na korona virus, kompleti infracrvene opreme za merenje temperature, zaštitna odela, rukavice, maske… Za ovaj let, kojim je u Srbiju transportovana medicinska oprema koja je delom donacija Kine a delom kupljena, kako je saopštila Vlada Srbije, EU je donirala oko 450.000 evra.\nLekari i oprema iz Kine\nMinistarstvo za evropske integracije saopštilo je za RSE da je Narodna Republika Kina Srbiji donirala značajnu količinu medicinske opreme. U skladu sa sporazumom o privrednoj i tehničkoj saradnji sa NR Kinom, naveli su u MEI, obezbeđena je izuzetno važna tehnička pomoć u vidu dolaska i boravka kineskih lekara koji pomažu u kontroli i sprečavanju širenja virusa u Srbiji.\nTim od šest lekara iz Kine 21. marta stigao je u Beograd avionom kojim je iz Pekinga transportovana prva tura medicinske pomoći za Srbiju, dok su u naredna dva dana stigla još dva aviona sa kineskim medicinskim materijalom, respiratorima, lekovima, zaštitnim maskama i rukavicama. Iz Kabineta predsednika Srbije 26. marta saopšteno je da pomoć Kine Srbiji stiže svaki dan, kao i da će pomoć iz Ujedinjenih Arapaskih Emirata stići u subotu 28. marta.\nAmbasada Rusije nema informacije\nSlužba za štampu Ambasade Rusije u Srbiji 26. marta saopštila je za RSE da "za sada ne raspolažu informacijama za medije" u vezi sa eventualnom ruskom pomoći Srbiji u borbi protiv korona virusa.\nDNEVNO@RSE_O korona virusu\nSuzana Vasiljević, savetnica za medije predsednika Srbije, rekla je za beogradsku Televiziju Prva da je 26. marta stigao manji avion sa pomoći iz Rusije. TV Pink javio je 25. marta, ne navodeći izvor i detalje, da je iz Rusije u Beograd stiglo 15.000 testova za virus korona i da će biti prosleđeni Institutu za virusologiju, vakcinu i serume Torlak. Ta beogradska televizija navela je da je testove u Beograd dopremila Avio-kompanija Er Pink i da gotovo svakog dana dopremaju pomoć Srbiji iz Rusije.\nNacionalni savet ne radi\nU Nacionalnm savetu Srbije za koordinaciju saradnje sa Ruskom Federacijom i Narodnom Republikom Kinom, čiji predsednik je Tomislav Nikolić, 25. marta rekli su za RSE da nemaju detalje o evenualnoj pomoći Rusije Srbiji jer ne rade od uvođenja vanrednog stanja "s obzirom da je većina u toj državnoj kancelariji starija od 65 godina, a njima je odlukom Vlade zabranjeno kretanje".\nFabrici: Brisel traži način da pomogne Srbiji


Netanjahu: Prijateljstvo sa Putinom važno za bezbednost Izraela - Sputnjik Srbija\n22:15 28 Januar 2020\n20:52 15.10.2018 Preuzmite kraći link\nPremijer Izraela Benjamin Netanijahu izjavio je da održava stalne kontakte sa predsednikom Rusije Vladimirom Putinom i da visoko poštuje prijateljske odnose jer u njima vidi mogućnost rešavanja najsloženijih izazova u regionu.\nPutin i Netanjahu razmatrali rešenje za Bliski istok\n„Podržavam dijalog sa Putinom i izuzetno cenim naše prijateljske odnose i uzajamno poštovanje“, rekao je on.\nKako je istakao, ti odnosi omogućavaju Izraelu da se izbori sa najsloženijim izazovima u regionu, dodavši da je upravo ta veza izuzetno važna za bezbednost Izraela.\nRuski mediji podsećaju i da su nakon obaranja ruskog aviona Il-20 u Siriji predsednik Rusije i premijer Izraela već tri puta razgovarali telefonom.\nŠtaviše, Izrael je zainteresovan da održi koordinaciju sa Rusijom u svim pitanjima kada je reč o Siriji.\nBliski istok, dijalog, Benjamin Netanjahu, Vladimir Putin, Izrael, Rusija


gol - Sputnjik Srbija\nKampanja je uzdrmala UEFA – do nivoa menjanja pravila\nKrucijalne promene su na pomolu u svetu fudbala! Evropska fudbalska federacija UEFA mogla bi u skorije vreme da donese veoma važnu odluku, koja se odnosi na pravilo „gola u gostima“, koje bi moglo da bude ukinito!\nGolčina kakva se gotovo nikada ne viđa /video/\nArgentinski fudbaler Erik Lamela u derbiju 28. kola engleske Premijer lige postigao je jedan od najlepših golova ove sezone, u najmanju ruku.\nI dalje – niko kao Vuk Bakić /video/\nGol koji je nedavno postigao Rafael Leao, fudbaler Milana, posle samo sedam sekundi igre, našao se pod lupom i sumnjom na neregularnost.\nZvezdin biser je konačno našao svoje mesto pod suncem /video/\nDejan Joveljić je pre dve godine uspeo da na 21 utakmici za Crvenu zvezdu, odnosno njen mladi tim, postigne 41 gol i da sa razlogom stekne status momka koji bi trebalo da bude vođa generacije u najvećem srpskom fudbalskom klubu.\nBiramo najlepši gol – „štikla“, brzi voz iz Koreje ili „makazice neznanog junaka“ /video/\nFIFA je odlučila da u trku za nagradu za najlepši gol protekle sezone uđu tri fudbalera, Luis Suares, Hjong-min Son i Hjorhjan de Araskaeta.\nSergej je gazda Lacija, Živković i Tadić precizni sa penala, Rajković začarao mrežu Remsa /video/\nSrpski fudbaleri koji konkurišu za mesto u reprezentaciji imali su zapažene nastupe tokom prethodnog fudbalskog vikenda.\nSmanjili gol: Makedonski klub pokušao nezabeleženu prevaru\nFudbaleri Totenhema sinoć su u 3. kolu kvalifikacija za Ligu Evrope u gostima savladali Škendiju sa 3:1, ali dešavanja na terenu ostala su u senci onog što se zbilo pred početak utakmice. Meč u Makedoniji imao je bizaran uvod već tokom zagrevanja gostiju.\nIran 0 - 1 Španija: Probijen zid Irana, Kosta našao rupu, VAR za spas Španije (foto)\nDan 7: Svetsko prvenstvo u Rusiji. Utakmica drugog kola B grupe Iran – Španija. Stadion „Kazanj arena“ u Kazanju.\nRuski kosmonauti na Međunarodnoj svemirskoj stanici odigrali fudbalsku utakmicu...\nPrijateljski meč koji je nedavno odigran između ekipa Irana i Rusije pokazao je da li ruski navijači nisu onakvi kakvim ih predstavljaju zapadni mediji. Fudbalskoj utakmici su prisustvovali ne samo Iranci koji žive i rade u Kazanju, već je i delegacija navijača specijalno ovim povodom doletela iz Teherana.\nFudbaleri vijetnamskog „Longana“ namerno primili tri gola\nIgrači vijetnamskog fudbalskog kluba „Longan“ na izuzetno čudan način su izrazili protest protiv sudije koji je protivničkom timu dosudio penal u poslednjim minutima meča.


Evo za kakvog muškarca ćeš se udati prema svom horoskopskom znaku - Fokuzz\nIzgleda da svako ima mišljenje o venčanjima i pogodnim mladoženjama. Zapravo, ako pratite i verujete astrologiji, sigurno znate da i zvezde imaju sopstvene ideje o tipu muškarca u koga ćete se zaljubiti, a na kraju i udati... ako bi bilo po njihovom. Saznajte kakav je to tip muškarca koji vam zvezde predviđaju zavisno od toga koji ste horoskopski znak.\nPotreban vam je neko ko će poštovati vaše granice, ali i uneti malo kreativnosti i humora u vaš analitični svet. Da, biće inteligentan (vi ne biste prihvatili ništa manje) i ljubazan, uredan i čist, ali takođe jedan od onih ljudi sa iskrom u očima, koji ume da smanji napetost u svakoj situaciji. Vi ne želite muškarca koji je sirov i grub u javnosti, ali biće u redu ako postane malo divlji iza zatvorenih vrata.\nVaga (23. septembar – 22. oktobar): Udaćete se za žurku na nogama